text:
Wacwiya ingane efuna ukukhulisa ibandla
2012-08-08 12:04
Johannesburg - Umbhishobhi webandla i-Eden Zionist Church eKatlehong, eKurhuleni ugcine evumile ukuthi wayenga ingane eneminyaka eyisishiyagalolunye ubudala ngaphambi kokuthi ayicwiye izitho zomzimba iphila.
Imibiko yephephandaba iThe Star ithe uMbhishobhi uMonde Tokwe, 48, watshelwa yinyanga ukuthi kumele ahlanganise umuthi nezicubu zengane yentombazane, kuze kuzokhula ibandla.
Ingane eyabulawa, uYonelwa Sikweyiya, wabe eyindodakazi yentombi kambhishobhi.
UTokwe ubhekene necala lokucwiya izitho zangasese zengane, ekuthiwa wakwenza elekelelwa ngumkakhe.
Inkantolo itshelwe ukuthi ingane yabe iphila ngesikhathi icwiywa ebusweni nasesithweni sangasese.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


c: text/html

text:
Umbani ubulale 2 eKZN
2011-10-03 10:37
Durban - Kushone abantu ababili emuva kokushaywa umphezulu emuva kokuhlasela kwesiphepho endaweni yase-Estcourt kwathi abayisishiyagalombili balimala, kubika iNewswatch.
UMnyango wezokuBusa ngokuBambisana uthe izisulu, nokungamalungu omndeni owodwa, beziziphumulele kwenye yezindlu emuva komsebenzi wesintu ngesikhathi kwenzeka lesi sigameko ngeSonto.
Okhulumela lo Mnyango uVernon Mchunu uthe bazohambela izakhamizi ngokuhamba kosuku.
"Okwamanje amathimba ethu ajutshwe kubona bonke omasipala ukubheka ukuthi awukho yini omunye umonakalo owenzekile, okwamanje sisathole umbiko wezimvula ezinkulu ezidale izikhukhula emigwaqeni. Sinxusa abashayeli ukuba bashayele ngokucophelela," esho.
– Landela IzindabaNews24 kuTwitter (@IzindabaNews24).
- News24

robotstxt: allowed

filter: keep


text:
Mabangahlukunyezwa asebekhulile - Mkhize
2012-10-01 07:32
Durban - UNdunankulu waKwaZulu-Natal uZweli Mkhize unxuse abantu besifundazwe ukuthi balwisane nezenzo zokuhlukunyezwa ngesihluku kwabantu asebekhulile, ikakhulukazi izalukazi.
UMkhize ubekhuluma kusiShayamthetho sesifundazwe, iPhalamende labantu abadala, nebelibanjelwe eHammarsdale ngeSonto.
“Angeke sakugcizelela ngokwanele ukubaluleka kwabantu asebekhulile. Yibo abanikela ngesikhathi sabo bakha imiphakathi esihlala kuyo njengamanje," kuqhuba uMkhize.
“Yingakho uhulumeni uzibophezele ekugquqguzeleni nasekwesekeni amalungelo abo."
Uthe kubalulekile ukwazi ukuthi abantu abadala nabo banamalungelo njengawo wonke umuntu.
Usho lokhu nje ngenxa yokudlanga kwezigameko zokugetshengwa nokudlwengulwa kwezalukazi eKZN.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Ikhona yona indaba yamadimoni - Umbono
2012-11-07 16:12
Cape Town - UBoniswa Zazaza, 19, obhekene necala lokuklinya abulale umshana wesoka lakhe, usetshele ummeli wathi uhlushwa ngamadimoni, akaphilile kahle futhi uzoliphika leli cala.
UZazaza wabonakala elahla esikhotheni, isidumbu sengane eneminyaka emibili ukudala.
Sibuze abafundi ukuthi kumele inkantolo imise kanjani uma ithetha amacala athi awafane nelikaZazaza noSbusiso Gcabashe, abathi benza amacala ngoba bephoqwa yizilwane abazibona bona bodwa?
Abanye baphendule kanje:
UXolani Myeni uthi: Akekho umuntu ophila kahle ekhanda othanda ukwenza into embi....imimoya yinto ekhona ngmpela.
Kunzima ukukhipha isinqumo esingujuqu odabeni olufana nalolu , umanqoba ukuthi ukhulukele ucele nje uNkulunkulu akucacisele, nokho-ke umvuzo wesono ngukufa.
UNjabuliso Mnyandu uthe: Ukubagweba intambo ngeke kuyisindise imiphefumulo yabo ngoba uma befa bazoya ekubhujisweni, singabahluleli ngoba lento ingehlela ngisho umuntu oseduze nawe futhi omthandayo.
Lempi akuyona eyokuliwa ngezijeziso kodwa ngomkhuleko onamandla ngoba uma sibabulala siyamjabulisa uSathane kodwa uma sikhipha lemimoya ebangenile uJehova uyothokoza ngathi asithethelele nathi awethu amacala.
USandile Vincent Tshwala uthe: Phela uma kuwukuthi bonke bazogila imikhuba engathi shu bese bephika ngamadimoni, angeke neze kwalunga.
Kuzomele ukuthi bajeziswe ngokuphinda phindiwe ngoba nabanye sabantu bazokwenza izinto baphike ngokuthi bahlushwa ngamadimoni
UNkululeko Njapha uthe: Makuvulwe izikhungo zabelaphi bendabuko zibe ngaphansi kukahulumeni, abasolwa kumele baqale bayiswe kuzo bahlolwe kuqala bese bebhekana namacala abawenzile.
UMfundiso Adolph TheProsperous Sithole uthe: Abelungu bahlezi bephunyuka ejele ngalesi zathu...njengalaba ababulala abazali babo
Akungakhethwa iphela emasini, mabadedelwwe uma kuwukuthi kuhona okubaphoqayo ukuthi benze amacala ababoshelwe wona.
UNo Sibisi uthe: Limbi impela leli dimoni elithi umuntu omdala akabulale ingane engakwazi ukuzivikela, lo muntu wonile nje kwaphela, kumele aboshwe agwetshwe.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuboshwe indoda ngelokubulala ingane
2013-02-04 14:04
Johannesburg - Kuboshwe indoda ngezinsolo zokuthumba nokubulala intombazane eneminyaka engu-11 ubudala esigodini saseMmakau, kusho amaphoyisa aseNorth West ngoMsombuluko.
USergeant Philani Nkwalase uthe le ndoda ingene ngewindi ekhaya lengane yayidumela ilele nomunye wakubo omncane ekuseni ngoMgqibelo.
Indawo yaseMmakau ingamakhilomitha angu-14 ukusuka eBrits.
Umama wengane wayelele nesoka lakhe kwelinye ikamelo ngesikhathi kwenzeka lokhu. Bavuswa ukuzwa umsindo. Kodwa, intombazane ngaleso sikhathi yayivele ingasekho. Udaba lwabikwa emaphoyiseni.
Isidumbu sayo satholakala ngokuhamba kosuku emjondolo othize, sifihlwe ngaphansi kombhede inklinyiwe.
Iphephandaba iDaily Sun lithe igama lentombazane ngu-Ofentse Mogale.
Kuboshwe indoda eneminyaka engu-41 ubudala ngalokhu.
Izovela eNkantolo yeMantshi eGa-Rankuwa maduzane ngecala lokubulala.
Amaphoyisa aphenya ukuthi ngabe idlwenguliwe yini ngaphambi kokubulawa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ukhale ngokusocongwa kwabaholi uJZComment on this story
CELANI SIKHAKHANE
UMENGAMELI we-ANC uMnuz Jacob Zuma uthi sekufanele kuvele manje ukuthi ngabe ubani ohlomulayo ngokusocongwa okulokhu kuqhubeka kubaholi be-ANC KwaZulu-Natal.
Lokhu ukusho ekhuluma enkonzweni yomngcwabo kaSotswebhu we-ANC kumasipala wase-Hibiscus Coast uMnuz Wandile Mkhize obuyizolo oGwini Sports & Leisure Centre.
UMkhize uhlaselwe wabulawa ngamadoda angaziwa eyongena emzini wakhe ngoMgqibelo odlule ehamba nomngani wakhe uMnuz Nhlanhla Ntshangase osasesibhedlela.
“Sifuna kuphenyisiswe ngalokhu kuhlaselwa kwabaholi be-ANC ngalolu hlobo bese abenzi bokubi bebhekana nengalo yomthetho ngoba kuyasikhathaza ukuthi abaholi be-ANC bazithola bezingelwa baphinde babulawe ngenqwaba yezinhlamvu ngendlela engaqondakali. Ngikhuluma nje akukapheli ngisho isikhathi esingakanani kuhlaselwe kwabulawa uMnuz Wiseman Mshibe olandelwe eduze uMnuz Sbu Sibiya nabo ababulawe ngendlela engaqondakali ngabantu abangaziwa,” kusho uZuma.
Kulo mngcwabo zonke izikhulumi bezikhombisa ukuthi umuntu owenze lokhu azimboni kude kodwa ungaphakathi ku-ANC njengoba bezikugcizelela ukuthi abantu kumele bangalokhu beqagela ngokufa kukaMkhize ngoba ubengesiyena usomatekisi noma unogada.
UMkhize usengumholi wesithathu kuleya ndawo ku-ANC ukuthi asocongwe ngalolu hlobo kusuka ngo-2006 kanti ababulawe ngaphambilini nabo bebedutshulelwa emzini yabo.
Ngaphandle kwalokhu, inkonzo yalo mngcwabo iphenduke inkundla yokuphendlela uZuma indlela ebheke eMangaung ukuze athathe ihlandla lesibili njengoba abaholi bamadlelandawonye abebekhuluma bebengakufihli lokhu ngaphandle kwe-ANCYL yona engazange isondele nakancane kule nkulumo yezikhundla.
Omunye walaba baholi uNkk Ruth Bhengu uvele waqala iculo elithi “UZuma bazonyuka naye bambambe ngesandla baze bambeke ekhaya eMangaung,” kanti ubenza nophawu lwehlandla lesibili ephakamisa iminwe emibili evunyelwa nayizihambeli.
UMnuz Zizi Kodwa obekhuluma egameni labangani, uthe uMkhize ubekhathazekile ngoqhekeko olulokhu luvela ku-ANC kangangokuthi uze wanxusa ukuthi kumele izikhundla ezintathu eziphezulu ku-ANC zingabangwa.
Ubebala esikaMengameli nesikaNobhala-Jikelele kodwa akangabe esasisho esesithathu nalapho ebethi khona kumele lezi zikhundla kungabi bikho muntu ozozibanga kodwa abaholi abakuzo bazigcine ngisho sekudlule iMangaung ukuze kube nobumbano.
Yize i-ANC ibiqhakambisa ukuthi uMkhize ubehambisana nobuholi obukhona nemigomo yabo kodwa iphini likaNobhala-Jikelele we-ANCYL uNksz uKenetswe Masenogi ukubeke kwacaca ukuthi uMkhize ubezimele izimfuno ze-ANCYL nemigomo yayo kwezomnotho.
Uthe ngisho nasengqungqutheleni yenqubomgomo ye-ANC ebiseGoli uMkhize ubehamba phambili ekuqinisekiseni ukuthi imigomo ye-ANCYL iyezwakala.
Phakathi kwabaholi abebekhona kubalwa uMnuz Mathole Motshekga, uMnuz Gwede Mantashe, Mnuz Bheki Cele, Mnuz Fikile Mbalula nabanye.
UMkhize ushiye izingane zakhe, abafowabo nonina uNkk Nokuthula Mkhize.
Amaphoyisa asekhiphe umehlokaboni ka-R100 000 onganikezwa loyo ongenza nomkhondo ongaholela ekuboshweni kwababulali.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuthulwe amakhadi okugibela amatekisiComment on this story
NOKUBONGWA PHENYANE
BATHULE amakhadi amasha okugibela ematekisini ukuze kunqandeke ubugebengu osomatekisi baseMgungundlovu.
Izolo ososeshini baseGrange neWestgate behlangene nenkampani kawoyela yakwa-Engen neyokukhenikha izimoto yakwaG.T Motors babuyisela emphakathini ukubonga abagibeli babo.
Kulo mcimbi banikele ngezinto eziningi ezihlanganisa imifaniswano, amakhadi okugibela nezingubo zokulala.
Abagibeli kuthiwa bazoya emarenki naleli khadi lapho bezofaka khona imali, kanti abashayeli kukhona imishini abazoyiphatha lapho umgibeli ezofaka khona ikhadi ukuze kuhlolwe ukuthi linayo yini imali.
Osomatekisi bathi okunye abakuhlosile ngamakhadi wukunqanda ubugebengu bokungakhokhi emarenki.
Lo mcimbi wokubuyisela emphakathini ubusendaweni yaseFrance, kanti umphakathi unikezwe amakhadi okugibela okuyingxenye yokugwema ukuthi bahlale bephethe ukheshi.
Ngokusho kukaSihlalo weGrange neWestgate Taxi Association, uMnuz Nhlanhla Nkomo, banezinkinga kakhulu ematekisi njengoba kuke kucishe kuphume isidumbu uma nje kungakhokhile umuntu oyedwa.
“Umshayeli ucishe ababulale abantu noma babulalane qobo uma kukhona ongakhokhile. Sibone kungcono ukuthi senze amakhadi la umphakathi uzofike ulithenge ukhokhe ngalo bese ugibela itekisi,” kusho uNkomo.
UMnuz Boy Zondi weSantaco uthe ngaphandle kokwethula la makhadi babone kungcono futhi ukuthi babuyisele emphakathini ngokunikela kwabahlwempu.
“Kuningi ebesize ngakho la. Sibuye sanikela kubantwana abaphuma emindenini ehlwempu ngomfaniswano wesikole. Ogogo sibanike izingubo njengoba kusebusika ukuze bafudumale,” kusho uZondi.
Uthe maduze nje bazophuma baye emphakathini beyokwethula la makhadi ngokugcwele ngoba azogcina esegcwaliswa ezitolo ezinkulu kuleli.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Akungaxoshwa abaholi abanamava - Manuel
2012-12-14 12:07
Johannesburg - UNgqongqoshe wezokuHlelwa Kwezinto kuHulumeni uTrevor Manuel usexwayise ngakubiza ngokushiywa ngaphandle kwabaholi abanamava eqenjini elibusayo, kusho umbiko ngoLwesihlanu.
"Isiko le-ANC lithi kumele kusondezwe abantu abanamagalelo basebenzele iqembu. Ilokho ekumele kubuyiswe enhlanganweni," kusho uManuel etshela abezindaba ze-The Star Africa.
"Kuze umuntu ezokwazi ukusiza iqembu, akudingi aze ebe sebuholini obuyisithupha obuphezulu, kumele i-ANC isebenzise amakhono awo wonke amaqabane," echaza.
Ukukhuluma kukaManuel kuza njengoba iqembu libheke emhlanganweni omkhulukazi wokuqokwa kobuholi eMangaung, eFree State, ngeSonto.
Iqembu lizokhetha umengameli walo phakathi kukaMengameli uJacob Zuma neSekela lakhe uKgalema
Motlanthe.
UManuel uthi indaba yokuvotelwa kwalezi zinkunzi ayihlangene nakancane nimigomo nezombusazwe kodwa ingomuntu ngqo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
HARARE—
Abaphila lemvukuzane yamabele,ingcwethi kwezemvukuzane kanye labatholisa usizo olwehlukenye kuzulu phezu kwemvukuzane babuthane emahofisini enhlanganiso ye Cancer Association of Zimbabwe ngoLwesihlanu kunanzwa usuku lwe ‘Pink Day ’. Leli langa linanzwa ngokuphathelane lemvukuzane yebele iBreast
Cancer.
Emkhosini lo kuvele ukuba uhulumende akasanelisi ukutholisa usizo kungela nhlawulo kogulayo ebulawa ngumkhuhlane wemvukuzane ezibhedlela zakhe, kulabo abatholakala belayo njalo bengenelisi imbadalo.
Enye yengcwethi yezemvukuzane ebikulomkhosi u Dr Nomsa Tsikayi uveze ukuba obaba labo besengozini yokutholakala belemvukuzane yebele lanxa isilinganiso sabo silokhe siphansi.
UTsikayi ugcizelele kudaba lokuqakatheka kokuphanga umuntu adinge usizo lapho setholakele elayo imvukuzane yebele ngoba iselapheka nxa odokotela bethe baphanga bayibona.
Ukunatha utshwala kanye lokubhema igwayi ngokunye okubikwa kubangela ukuqansa kwengozi yokuhlaselwa yilemvukuzane kuveze u Dr Tsikayi.
Uthi ukuphila impilo elungileyo okubalisa ukudla ukudla okwakha umzimba okulamafutha amalutshwana kanye lokumunyisa ingane ngokunye okuphathisa ekuthini umama avikeleke kulemvukuzane yebele.
UTsikayi utshele uzulu obekulomkhosi ukuba uhulumende akesenelisi ukuphathisa abaswelayo ngoba engasela mali okungokunye okubangela ukuba abanye bakhethe ukuzihlalela ngekhaya lanxa besazi ukuba sebelayo imvukuzane yebele njalo lokuba iyelapheka ngoba bengayanelisi imali ebizwa ngodokotela njengoba kulendleko enkulu ukwelaphisa imvukuzane.
Omama abaphila lemvukuzane yebele labo bebekhona kulomkhosi okubalisa unkosikazi Gladys Fainoza ofundisa esikolo se Primary e Horseshoe Primary School yena oseleminyaka eyisithupha selokhu watholakala elayo limvukuzane ngomnyaka ka 2007 ngesikhathi esefikise iminyaka engamatshumi amathathu lathoba munwe munye- 39 years.
U Fainoza ukhuthaza omama ukuba bahlolwe sikhathi sonke ukuze bazi kusese masinya ukuba sebelayo limvukuzane loba hatshi ngoba kuyikho okumphathise ukuba aluthole masinya usizo yikho engophilayo lamuhlanje.
Uthi kuqakathekile ukuba labemhuli labo,ikakhulu obaba basekele omkabo loba amalunga emhuli ngothando ngesikhathi sekutholakele ukuba omunye wabo uselayo imvukuzane.
Omunye wenkokheli enhlanganisweni ye Cancer Association in Zimbabwe unkosikazi Junior Mavhu ukhuthaze abaphila lalemvukuzane ukuba benze lokho belethemba ngoba kudinga ukuzinikela ukuluhamba loluhambo lokuphila lemvukuzane.
Ingcwethi zithi isilinganiso sokungamatshumi ayisitshigalo lunye ekhulwini- 97% salabo abaphanga ukuyadinga usizo baphila okwesikhathi eside okusukela kuminyaka emihlanu.
Kodwa okudanisayo kuyikuba inengi labesifazane bayadinga usizo isikhathi sesihambile njalo isingaselapheki limvukuzane yebele lanxa iselapheka umama engaphanga ukwazi ngayo ukuba uselayo.
Limvukuzane yebele ingeyesibili ekuvameni kwemvukuzane etholakal kubomama ikakhulu abensundu kweleZimbabwe.
Inhlolisiso esithe yenziwa iveza ukuba imvukuzane yebele ngeyesibili kumihlobo yemvukuzane ethatha impefumulo yabesifazane umhlaba wonke jikelele.
Udaba lukaMavis Gama omkhosi wePink Day


text:
Kudlwengulwe izivakashi eMexico
2013-02-06 10:04
Acapulco — Kudlwengulwe izivakashi eziyisithupha zaseSpain, nokwenziwe yiqembu lezigelekeqe ebelihlome liyizingovolo endaweni yemaholidi eMexico, i-Acapulco, nokuyisigameko sokugcina ukungcolisa isithombe saleliya lizwe ebelingaconsi phansi ezivakashini.
Lokhu kuhlasela kwenzeke ngaphambi kokuthi kushone ilanga ngoMsombuluko nalapho amadoda ayisithupha nabesifazane abayisithupha baseSpain bebehleli khona emzini abawuqashile.
Izigelekeqe lezi zingene ngendlovu iyangena kulo muzi, kusho iMeya yase-Acapulco
uLuis Walton esithangamini sabezindaba ngoMsombuluko.
Kube sekudlwengulwa abesifazane abayisithupha.
- Landela
IzindabaNews24 kuTwitter
- AP


text:
Kuchwaze inkantolo yonke kungena uMalema
2012-11-23 14:04
Johannesburg - Izakhamuzi zaseLenasia zivele zachwaza ngesikhathi kutheleka uJulius Malema eNkantolo eNkulu eGoli ngoLwesihlanu.
Egqoke isikibha esiphuzi, ehambisana nowayengunobhala wayo i-ANCYL uSindiso Magaqa, yena obegqoke isudi, uMalema ungene wahlala phansi enkantolo ebigcwele phama.
Abahlali bacule bathi "kade sikulindele".
Abanye behleba bethi: "sizoluwina lolu daba... Njengoba sekukhona noJulius."
Izakhamuzi zaseLenasia zilindele ukuzwa ngesinqumo sokwakha kwazo izindlu ngokungemthetho, icala liphakathi koMnyano wezeziNdlu eGauteng kanye neSA Human Rights Commission.
Ikhomishini emele amalungelo abantu kulindeleke ukuba itshele inkantolo ukuthi ukudilizwa kwezindlu kwakungukuphula amalungelo abantu.
Umnyango uthe izindlu zakhiwa emhlabeni kahulumeni owadayiswa ngokungemthetho.
Kuvunyelwane ngokuthi kumiswe ukudilizwa kwalezi zindlu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
BULAWAYO—
Iqula elakhethwa ukuhlolisisa udaba lokuthengiswa kwemidlalo yenguqu ezwekazi leAsia liqembu elimela ilizwe emdlalweni wenguqu elama Warriors seliphe inhlanganiso yeZIFA impumela yalinhlolisiso yona ekhuthaza ukuba abalecala bajeziswe kanzima abanye babo ngokwaliswa ukudlala umdlalo wenguqu okwempilo.
Iqula leEthics Committee libikwa linqume ukuba abadlali leziphathamandla ezifika itshumi lantathu kuzamele zijeziswe ngokuvinjwa ukuphatheka emidlalweni wenguqu okwempilo yabo yonke ngoba kuyibo ababehamba phambili kulelihlazo elaziwa ngokuthi yiAsiagate.
Amabizo alaba bantu awakavezwa kodwa kucatshangelwa ukuba ababeyiziphathamandla zenhlanganiso yeZIFA ngesikhathi kuqoqwa inhambo zokuyadlala eAsia uHenrietta Rushwaya kanye lo Jonathan Musavengana bayingxenye yalololuhlu olungagoqela njalo abadlali abafana loMethod Mwanjali, uThomas Sweswe kanye loNyasha Mushekwi.
URushwaya lo Musavengana yibo okuthiwa babengemva kwayo yonke imisebenzi yokuyathengiswa kwemidlalo eAsia kuthi uMwanjali loSweswe yibo abadlali abahambe kanengi kulezinhambo ikanti uMushekwi yena ufela lokuba wayala ukusebenzelana leqembu elaliqhuba inhlolisiso phezu kwaloludaba.
Udaba luka Joseph Njanji lweAsiagate


text:
'Masibambisaneni ekulwisaneni nobugebengu'
2012-04-23 07:31
Johannesburg - Abesifazane akumele baze bangakwazi ngisho ukunyakaza ngokukhululeka emizini yabo ngoba nakhu besaba amadoda, kusho uNdunankulu waseGauteng uNomvula Mokonyane.
“Kumele sibambane ngezandla silwisane nedimoni lobugebengu emiphakathini yethu ngendlela efanayo elakuleli elalwisana ngayo nohulumeni wobandlululo," esho.
Ubekhuluma eSoweto emkhulekweni wokuthula, ukuphulukiswa nokuqala kabusha.
Lo mkhuleko uvuswe yisigameko esithuse umhlaba wonke sokudlwengulwa kwentombazane, 17, yiqulu lamadoda ase esithwebula ngeselula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abafundi bakuleli bayofunda eTurkeyComment on this story
MHLENGI SHANGASE
IZOPHELA indlala yothisha abafundisa izifundo ezinzima iMaths, iSayensi nobuChwepheshe KwaZulu-Natal njengoba abafundi abahlwempu bethole ithuba lokuyofunda eTurkey ukuze babuye bengongoti kulezi zifundo.
Abafundi abangu-33 bazofulathela elakuleli ngoLwesine balibhekise eTurkey lapho bezozinza khona iminyaka emine nohhafu befundela ukuba ngothisha.
Akubona kuphela laba bafundi abazofunda ubuthishela eTurkey, abanye ababili bayofundela ubudokotela, oyedwa ayofundela ubuhlengikazi.
UNgqongqoshe wezeMfundo, uMnuz Senzo Mchunu wahambela eTurkey ngo-2011 eyobona uhlelo lwakhona lwezemfundo.
Kube sekuba nobudlelwano njengoba laba bafundi bethole uxhaso esikhwameni iHorizon Education Trust, yaseTurkey ezobakhokhela zonke izindleko zokufunda ulimi lwaleliya lizwe izinyanga eziyisithupha, indawo yokuhlala, ukudla, imali yokugibela, imali yokuphila, ukufunda kanti uMnyango uzokhokha izindleko zokuhamba belibhekise eTurkey.
“Into edingeka niyenze ukuthi niye eTurkey niphase, akukho okunye. Yithuba elingandele bani nami ngiyafisa ukuba ngalithola leli thuba,” kusho uMchunu etshela laba bafundi abahambayo eStar College, eWestville ngempelasonto.
Uthe akudingeki ukuthi basebenze eTurkey bazobuya bazotshala ulwazi ezikoleni zesifundazwe.
Okhulumela lesi sikhwa-ma, uMnuz Atilla Dag, uthe iTurkey yathathwa wusizi lwabafundi abahluphekayo yase ifaka isandla ukuze bafukulwe.
Uthe abafundi bebefaka izicelo, kutonyulwe labo abenze kahle kwaMatric bese bebahloma imibuzo bathathe labo ababadingayo.
“Sigxile kakhulu kulabo basemakhaya ngoba sifuna ukutshala ulwazi lwalezi zifundo ezinzima kulezi zikole uma sebebuya. Nyakenye sithathe abafundi abangu-11 abebeyokwenza imikhakha ehlukene okubalwa nowezobunjiniyela, ubudokotela neminye okumanje bafunda eTurkey,” usho kanje.
UNksz Pinky Chiliza waseMzinto, ongomu-nye wabaxhasiwe, uthe waphumelela uMatric ngo-2008 kanti wake walunguza e-Unisa enza iziqu zokufundisa.
“Kwashona ubaba, ngangakwazi ukuqhubeka ngifunde ngalahla nethemba kodwa imithandazo yami yaphenduleka uma ngizwa ngaleli thuba lokuyofunda eTurkey. Ngiyakuthanda ukufu-ndisa, impilo yami neyo-mndeni izoshintsha ngoba ngizokwazi ukubheka ikhaya,” usho kanje.
UMnuz Dag uthe okuhle ngalaba bafundi ukuthi uma bebuya bazobe sebezokwenza i-masters.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Imizamo yokwehlisa ukukhulelwa kwentsha e-KZN
2011-05-04 10:52
Durban - UMnyango wezeMfundo KwaZulu-Natal uthi wethemba ukuthi uzothela izithelo ezinhle umkhankaso wokunciphisa izinga lokukhulelwa kwentsha kulesiya sifundazwe, kubika isiteshi somsakazo i-East Coast Radio.
Lo mkhankaso onesiqubulo esithi 'My Life, My Future' wethulwe ngokusemthethweni eMlazi ngoLwesibili.
Lo mkhankaso uzobona izikhulu zezempilo, ezokuphepha nokuthuthukiswa komphakathi zisebenzisana nabazali nothisha ekulweni nalesi sihlava.
Ngonyaka odlule, kwakhulelwa abafundi abangaphezu kuka-17 000 e-KZN.
Indawo yasoBanjeni eNyakatho ne-KZN yaba nabafundi abangu-2 000 abakhulelwa kwathi esinye isikole eZululand saba nabafundi abangu-60 abakhulelwa.
UNgqongqoshe walo Mnyango e-KZN uSenzo Mchunu uthi bazobe bebheke kakhulu izikole ezingu-240 ezidume ngalo mkhuba.
- News24


text:
Kushone 6 kuqhuma ibhomu eSomalia
2013-01-29 12:01
Mogadishu - Kubulawe okungenani abantu abayisisthupha ngesikhathi idelakufa liziqhumisa ngebhomu ngaphandle kweHhovisi likaNdunankulu waseSomalia ngoLwesibili, kusho izikhulu.
"Ngibone izidumbu eziyisithupha kanti abanye abantu bebelimele," kusho u-Abdukadir Ali, noyisikhulu sombutho wezempi eSomalia, nohlala eduze kwalapho kwenzeke khona lesi sibhicongo eMogadishu.
Kukholakala ukuthi iningi labashonile lingamaphoyisa noma amasosha.
UNdunankulu Abdi Farah Shirdon Said ubesehhovisi lakhe ngesikhathi kuqhuma leli bhomu, kodwa akazange alimale.
- Landela
IzindabaNews24 kuTwitter
- Sapa - AFP


text:
Kudedelwe abasolwa ngodlameComment on this story
SIMPHIWE NGUBANE
INKANTOLO yeMantshi yaseNtuzuma izolo ihoxise okwesikhashana amacala okubulala kwabesilisa abayisithupha abathinteka ezigamekweni ezihlukene zokubulala ehostela eligubuzelwe wudlame lwezepolitiki KwaMashu. Abanye abasolwa abayisithupha abatholwa nezibhamu eziyisithupha ngeledlule okusolwa ukuthi zazisetshenziswa kuhlaselwa abantu kuleli hostela basagcinwe ngaphakathi bazoze babuyele enkantolo ngoMashi 7.
Bangu-12 sebebonke abantu ababoshwa ngoLwesine ebusuku ngamacala odlame ehostela KwaMashu. Okhulumela amaphoyisa KwaZulu-Natal uCaptain Thulani Zwane uthe abasolwa abebeboshelwe amacala okubulala badedelwe ngenxa yokushoda kobufakazi.
“Abatholwe nezibhamu bazogcinwa ezitokisini baze bavele enkantolo ngoLwesine. Amaphoyisa ayaqhubeka nophenyo ngamacala abhekene nabasolwa abatholwe nezibhamu,” kusho uZwane.
Ngesikhathi amaphoyisa ebopha la madoda ngoLwesine adalula ukuthi abanye babasolwa bayathinteka esigamekweni sokulalelwa unyendle kwekhansela leNkatha ehostela uMnuz Sakhi Ngcamu.
UNgcamu usehlaselwe kabili ezigamekweni ezehlukene ezenzeke esikhathini esiyizinsuku ezintathu yiqulu lamadoda ayemdubula wasinda. Esigamekweni sokuhlasela esenzeke ngoLwesibili oludlule kwashona indoda eyayizofuna incwadi yekhansela kuNgcamu kwalimala nenye eyadubuleka ekhanda.
Lezi zigameko zafaka amanzi emadolweni kubantu nasezihlotsheni zikaNgcamu ezinye zabaleka ehostela ngemuva kwalokhu kudubula.
UNgqongqoshe woMnyango wezokuThutha, ukuPhepha nokuXhumana koMphakathi uMnuz Willies Mchunu wavakashela kuleya ndawo ngeledlule ezokhuluma nabaholi bamaqembu ezepolitiki ngenhloso yokubhula umlilo owawusu-bhebhetheka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bebezama ukuthunaza uZuma ngolwaseNkandla - ANC
2012-11-21 16:34
Johannesburg - Imibiko ngodaba oluthinta umuzi waseNkandla kaMengameli uJacob Zuma, bekuyimizamo yokuphazamisa uhlelo lokuqokwa kwamagama abaholi abazovotelwa eMangaung, emhlanganweni omkhulukazi we-African National Congress, kusho iqembu ngoLwesithathu.
"Imibiko ethi umengameli akanaso isikweletu ngalo muzi, bekuyizindlela zokumbukela phansi kanye nokuzama ukufaka umoya omubi ekuphakamisweni kwamagama alaba abazoqokelwa ezikhundleni,” kusho isitatimende seqembu.
Iqembu likhiphe lesi sitatimende liphendula imibiko eke yasabalala ithi uZuma akanaso isikweletu ngomuzi wakhe.
Ngesonto eledlule umengameli watshela iPhalamende ukuthi unesikweletu nelinye lamabhange.
Laba abakade besabalalisa lezi zindaba, bebezama ukuthola imininingwano efihliwe esemabhange, kuqhuba iqembu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Iphoyisa libulale elinye eBrakpan
2013-02-12 08:35
Johannesburg - Litholoza esitokisini iphoyisa elingumseshi eBrakpan ngemuva kokungqokloza ngesibhamu libulale iphoyisa lesifazane likaMasipala waseKurhuleni ngezithuba zawo-20:00 ngeSonto.
Ilungu leSouth African Police Service beliboshelwe izinsolo zokushayela lidle amanzi amponjwana eBrakpan kanti beliyiswa esibhedlela ukuyothathwa igazi ngesikhathi kwenzeka lesi sigameko, kubika iSowetan.
Iphoyisa likamasipala uPopi Simphiwe Maseko ubehleli esihlalweni somshayeli ngesikhathi iphoyisa elingumsolwa lingeniswa ngemuva.
Akucaci kahle ukuthi kwenzeke kanjani, kodwa kusolakala ukuthi iphoyisa ebeliboshiwe lihoshe isibhamu ladubula uMaseko ekhanda.
UMaseko, 27, ube esephelela endaweni yesigameko.
Umsolwa ugqunywe esitokisini esiseBrakpan kanti kulindeleke ukuthi avele eNkantolo yeMantshi yaseBrakpan ngoLwesibili.
- Landela
IzindabaNews24 kuTwitter
- News24


text:
Kwesule obephenya ngokuthengwa kwezikhali
2013-01-17 16:33
Johannesburg - Ukusula esikhundleni komunye wabaphenyi, kuqubule imibuzo ngokusebenza kweKhomishana kaSeriti eqhuba uphenyo ngodaba lokuthengwa kwezikhala okungundabamlonyeni.
UNorman Moabi ongummeli nowabe eyinhloko yamaJaji ePitoli, uhambise incwadi yokwesula esikhundleni, ekhalaza ngokuthi uphenyo aluvulelekile ngokwanele, kusho umbiko wephephandaba iBeeld.
UMoabi ubhale incwadi eqondiswe kuJaji uWillie Seriti, ethi uyasula esikhundleni ngenxa yokuthi akasenakho ukuyethemba ikhomishana.
"Ngajoyina ikhomishana ngoba ngifuna ukusebenza ngokwethembeka nokuzinikela. Angeke ngakwazi ukuthula ngenze sengathi angiboni ukuthi yini eqhubekayo ngaphakathi kwikhomishana.”
Ngokusho kukaMoabi, uSeriti uphethe ikhomishana ngesandla sensimbi futhi uguqula amaqiniso.
UMoabi, walile ukuphawula ngesikhathi ethintwa yiphephandaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubhekwe isinqumo senkantolo eGibhithe
2013-01-15 14:06
Cairo - INkantolo ePhakeme eGibhithe kulindeleke ukuthi inqume noma kumele sihlakazwe yini isiqhoqho seqembu lamaSulumane sikanye noMthethosisekelo ekulindeleke ukuthi uphasiswe.
Izinhlangano nabantu abaningi bezwe babambe imbhikisho ngaphandle kweSupreme Constitutional Court (SCC), eNile, besaqhubeka nokukhombisa ukuphikisana naloMthethosisekelo ongundabamlonyeni.
Angu-270 amalungu eqembu iShura Council, ahlangene nedlanzana leqembu likaMengameli uMohammed Morsi, kwabhalwa uMthethosisekelo osumise ngezinyawo iGibhithe.
Abantu bezwe bakhala ngokuthi uMthethosisekelo uchemile njengoba ubhalwe ngabantu abasohlangothini olulodwa, okuwuhlangothi lwabenkolo yamaSulumane, bathi uMthethosisekelo unokwenzelela kubantu bale nkolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Odokotela babhikishele amaholo
2012-05-29 14:11
Johannesburg - Odokotela esifundazweni i-Eastern Cape babambe umbhikisho bekhalaza ngokungaholelwa isikhathi esiyizinyanga eziyisithupha, kusho inyunyana iNational Union of Metalworkers (Numsa).
Umbhikisho ubanjwe esibhedlela iNelson Mandela Academic
Hospital eMthatha, kuchaza umkhulumeli weNumsa esifundazweni uPhumzile Nodongwe.
"Njengoba odokotela kulindeleke bahlinzeke abantu ngosizo, akukuhle ukuthi kungathiwa basebenza ngaphandle kokuholelwa isikhathi esiyizinyanga eziyisithupha."
Okhulumela uMnyango wezeMpilo esifundazweni uSizwe Kupelo uthi uMnyango wenza konke ukuzama ukuholela odokotela.
Umnyango uthi kubasebenzi abangu-7 000 abathintekayo, abangu-4 000 bazothola amaholo abo ngoLwesine.
Uthi abanye abasele nabo bazoholelwa maduzane.
"Abaningi babo ngabasebenzi abavolontiyayo abaholelwa u-R1 500 ngenyanga. Odokotela namanesi nabo bakhona abathintekile abangaholelwe."
UKupelo uthi inkinga idalwe wukushintshwa kwemishini esetshenziswayo uma kulungiswa amaholo abasebenzi.
"Senza konke okusemandleni ukulungisa isimo," kusho uKupelo.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Abazalwane bakhala ngoMbhishobhiComment on this story
NOKUBONGWA PHENYANE
IQALE sekwedlule isikhathi inkonzo ethathwa njengenkulu ebandleni i-United Congregation Church of Southern Africa ( UCCSA), eClermont izolo ngemuva kokuthi ingxenye yamakholwa ifake ingidi esangweni ifuna angangeni ebandleni uMbhishobhi omkhulu.
UMbhishobhi Bekizipho Khulekani Dludla odume kakhulu ngelika “BK” usolwa ngamanye amakhowla kuleli bandla ngokuthi ufika kanye ngonyaka ezolanda umnikelo.
Ekuseni amanye amalungu aleli bandla obekubonakala ukuthi awazi lutho ngokukhiyelwa kukaMbhishobhi afike kukhiywe ngezingidi esangweni kubekwe amabhodi abebhalwe ukuthi awamdingi uMbhishophi webandla ngenxa yokuthi akasichithi isikhathi esiningi ebandleni.
Ngesikhathi kwenzeka lesi sidididi bekuzwakale amanye amakholwa abedumisa ngaphakathi, kanti abanye iningi labo obekungabesilisa belimi izixongololo ngaphandle libhunga ngalo lolu daba. Isolezwe lithintwe amakholwa aleli bandla abengafuni ukuzisho amagama ethi asekhathele ukuthi njalo ngonyaka uMbhishobhi afike ebandleni ezobatshela kwezikabhoqo ukuthi uzofuna imali yamabhonasi yabazalwane ngoba basuke beholile.
“Sikhathele impela uMbhishobhi uDludla akenzisi okomholi futhi akahlonizi ulibeka ngembaba elokuthi uzothatha imali,” kusho leli kholwa lingafuna ukwaziwa.
Uthe bafuna ukuthi lesi senzo sakhe asiyeke yingakho bekhethe ukuthi bavale amasango angakwazi ukungena.
Ngesikhathi iSolezwe lifika kuleli bandla abanye babazalwane akade bemile ngaphandle bakuqinisekisile ukuthi bekuvaliwe emasangweni ngezingidi abangazazi futhi kukhona namabhodi akade ebhaliwe ebekwe esangweni ukuthi uMbhishobhi akadingakali agcine ngokuthi asuswe.
Okugqamile ukuthi amakholwa kuleli bandla ahlukene phakathi ngodaba lukaMbhishobhi ngoba abanye abakhulume nentatheli abazibize ngamaDikoni bathe laba abenze lento kuyacaca ukuthi abawona amalungu aleli bandla. Isolezwe lapha lizibonele uMbhishobhi efika engena ngaphakathi ebandleni kwaqhubeka inkonzo. Ethintwa ngalezi zinsolo uMbhishobhi Dludla uthe uyakweshwama konke lokho okushiwoyo ngaye.
“Hawu, into enjani leyo akuwona phela amakholwa lawo,” kubabaza uDludla. Uthe yena ufike ngendlela ejwayelekile esontweni waqala inkonzo wabusisa nezingane kungekho sidididi.
“Uyazi ngikutshele ngisho nangoMgqibelo bengikhona eClermont siyombula itshe lomunye, saya emathuneni e-Ashley akukho okwenzekile. Angikaze ngithathe mali yamuntu wake wezwa ebandleni kuthiwa kuthathwa amabhonasi abantu, hawu bakithi,” kucacisa uDludla efisa nokwazi ukuthi bangobani laba abasho lezi zinto ngaye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bekumele inqobe iNigeria - Put
2013-02-11 12:01
Johannesburg - Umqeqeqeshi weBurkina Faso uPaul Put uthi ukholwa wukuthi kunqobe iqembu vele ebekumele lidle umhlanganiso kowe-2013 Africa Cup of Nation, esho lokhu ngemuva kokuthi ezakhe ziguqiswe kowamanqamu.
Umgadli uSunday Mba ufake igoli elinqobise amaSuper Eagles kwaba ukuphela kwamaphupho eBurkina Faso, kulo mdlalo obanjelwe eNational Stadium, ngeSonto ebusuku.
"Sibone iNigeria enzima, siyazi vele inabadlali abavelele nabakade bengazibekile phansi kusukela kuqale umncintiswano. Bekumele banqobe, bazimisele kusukela kuqala imidlalo kwaze kwaba sesiphethweni," kusho uPut.
"IBurkina Faso nayo idlale ngamandla ayo wonke. Kungenzeka ukuthi siqake sayisaba iNigeria ngesiwombe sokuqala, unjalo nje umdlalo webhola.
"Ngesiwombe sesibili sibuye sekungathi sithelwe ngezibonkolo nokho asibanga nayo inhlanhla."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Benza into yamehlo abadlali bami - Barker
2013-02-06 12:02
Johannesburg - Umqeqeshi weBidvest Wits uClive Barker uthokoze ngaphakathi ngabadlali bakhe okungoSibusiso Vilakazi noPapy Faty, athi yibo agabe ngabo njengoba kuzoqhubeka imidlalo yeligi, kubika iKickOff.com.
AmaClever Boys azodlala neBlack Leopards, ePolokwane ngoLwesithathu oluzayo.
Kubhekwe ukuthi lo mdlalo ube nomehluko njengoba iqembu lishintshe umqeqeshi, ebekungu-Antonio Habas.
UBarker uqale ukuqeqesha ngenyanga kaJanuwari, iqembu lakhe belilokhu lizilolonga namanye amaqembu e-PSL, njengoba bekumile ukudlala kusaqhubeka imidlalo ye-2013 Africa Cup of Nations.Ekhuluma ngemuva kokuthi bazilolonge neSuperSport United, uBarker ubengawuvali umlomo ngabadlali bakhe uVilakazi noFaty, odabuka eBurundi.
"Esiswini anginalo neze uvalo, kukhona uVilakazi noFaty, benza into yamehlo. Angiyikholwa indlela abakwazi ukudlala kamnandi ngayo," kuchazeka uBarker.
"Into esisele ukuthi uma kuqala imidlalo, sishaye amagoli sibuye namaphuzu."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Banokumethemba uNetanyahu kwa-Israyeli
2013-01-17 14:06
Jerusalem - Ukhetho oluzobanjwa kwa-Israyeli mhlaka-22 Januwari kulindeleke lubuyisele esikhundleni uNdunanulu uBenjamin Netanyahu, ekubhekeke ukuthi aqhamuke nezinhlelo ezintsha zokubhekana nezingqinamba ezihlanganisa namazwe angomakhelwane.
Kulindeleke ukuthi iPhalamende lwakwa-Israyeli liqhubezele phambili imizamo yokuletha ukuthula phakathi kwezwe nezimbangi zalo ezinkulu iPalestine.
Okunye okulindelekile, wukuthi uhulumeni azame izindlela zokwenza umnotho uzinze, kuthiwa abantu bezwe sebenokukhathazeka ngesimo somnotho esisiholele ekuthini kube nokumba eqolo kwamanani okudla.
Abantu bakwa-Israyeli abakhathazekile kakhulu ngobudlelwane bezwe namazwe angaphandle, imibiko ithi namanje babona undunankulu wabo efanelwe wukubuyiselwa esikhundleni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuhlaselwe enkambini eSyria
2013-01-03 15:02
Beirut - Izishoshovu zaseSyria zikanye nabezindaba, zithi isimo sishubile ngasenkambini yamasosha enhla nezwe.
Inhlangano yamalungelo ezinze eBrithani, iSyrian Observatory for Human Rights, ithi izihonga zingenise enkambini eTaftanaz, enhla nesifundazwe i-Idlib.
Isiteshi sezindaba iSANA, sibike sathi amasosha kahulumeni avimbe izidlamlilo ebezizama ukungenisa, kwanuka umsizi.
I-Observatory ithi ukuhlasela kuqale ekuseni ngoLwesine, ngezikhathi izidlamlilo zizama ukudla inkambi yamasosha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Sishubile isimo ekolishi yaseTexas
2013-01-24 07:19
Dallas - Kuthungathwa umuntu wesilibili mayelana nesigameko sokudubula ekolishi elingaseHouston, eTexas, nokushiye abantu abathathu belimele.
Owamaphoyisa aseHarris County u-Adrian Garcia uthe lesi sigameko esenzeke eLone Star College sisuke ngesikhathi kulwa uCarlton Berry, 22, novele ubhekene namacala amabili okushaya esebenzisa isihluku ngesikhali esiyingozi, benoJody Neal, 25,
nongenacala ake abekwa lona.
UGarcia utshele isithangami sabezindaba ukuthi okwamanje lo muntu abamfunayo akwaziwa ukuthi udlale yiphi indima kulesi sigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Babhikishele intuthuko eKapa
2012-07-30 14:32
Cape Town - Abantu abalinganiselwa ku-100 babambe umbhikisho bekhala ngokugqoza kwentuthuko elokishini laseNyanga eKapa, kusho amaphoyisa esifundazweni iWestern Cape.
Okhulumela amaphoyisa uLieutenant Colonel Andre Traut uthe ababhikishi bahlangane ekhoneni lomgwaqo uLansdowne noDuinefontein ngezithuba zawo-03:45 bavala umgwaqo ngamathayi avuthayo.
"Amaphoyisa asiqaphile isimo," kusho uTraut.
Okhulumela amabhasi enkampani iGolden Arrow uBronwen Dyke, uthe enye yamabhasi abo ithe ukuhlangabezana nenkinga ngesikhathi ivinjwa embhikishweni.
"Ibhasi ijikijelwe ngamatshe yashiswa eGugulethu," kusho uDyke.
"Umshayeli uthole ukulimala okungatheni ebusweni."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UBenni ubuyele emculweni
2013-01-16 08:18
Johannesburg - Umgadli we-Orlando Pirates neBafana Bafana uBenni McCarthy ubuyele emculweni ngeculo elibheke ukuhlanganisa abathandi bebhola ezwenikazi i-Afrika.
UBenni ukhiphe iculo elithi Viva Africa, nathi ngeleBafana nemidlalo ye-Africa Cup of Nations, nezoqala ngoMgqibelo.
Ngo-1996 uMcCarthy wahlangana neTKZee baqopha iShibobo, neyashisa izikhotha, kulandisa iSowetan.
Leli culo selithole ukudlalwa eziteshini zomsakazo ezinkulu kuleli, okubalwa uMhlobo Wenene, Kaya FM neYFM.
UBenni uveze ukuthi kukhona elinye iculo elithi AmaBhakabhaka, alibhale ngoba ebonga leli qembu ngokumeseka nokungamlahli lapho abaningi bethi sekuphelile ngaye, nelizophuma maduze.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uthembisa ubumnandi kuChannel OComment on this story
FANELESIBONGE BENGU
KUQOPHEKE umlando esiteshini somculo sethelevishini iChannel O ngemuva kokuqashwa kukaDJ wokuqala ngqa wesifazane ukuba adlale ohlelweni okudlala kulo bukhoma oDJ, iBass-ment Mix.
Lesi siteshi esitholakala ku-channel 320 kuDStv silande uNoni “DJ Ms Cosmo” Rwaxa ukuba azojoyina uDJ Andy X noDJ Pierre Pressure ekukwebheni amapuleti kwiBass-ment Mix edlala ngoMsombuluko kuya ngoMgqibelo ngo-4 ntambama nango-11 ebusuku.
Kulolu hlelo uDJ udlala ihora lonke ehlanganisa bukhoma ama-video ezingoma.
UDJ Ms Cosmo, odlala i-hip hop, uthe uyajabula ngokujoyina umndeni wakwaChannel O.
“Ngizolethela abantu umuzwa wasekilabhini behleli emakhaya abo antofontofo,” kusho uDJ Ms Cosmo odabuka eDiepkloof, eGoli.
Lo DJ uthe selokhu aqala ukudlala ngo-2010 ngemuva kokubona ukuthi uthenga iCD ugcine uthanda kuyo izingoma ezimbili ezinye ungazithandi.
“Mina ngangijwayele ukuthi ngizihlanganise zonke izingoma engizithandayo bese ngizidlalela zona emotweni yami. Uma sihlangene nabangani babengicela ukuthi ngize nazo base bethi ngoba nginodlebe lomculo mhlawumbe kumele ngibe nguDJ,” kusho uMs Cosmo owafundela ukuba nguDJ esikoleni sikaDJ Zinhle, iFuse Academy.
Lo DJ oseke washiyelana inkundla noDJ abahlonishwayo okubalwa kubo uDJ Fresh, Black Coffee nabanye, uthe isikole sibaluleke okudlula yonke into.
“Kumanje ngenza iHonours Degree ezifundweni zeFinancial Management eCharted Institute of Management Accauntants (CIMA),” kusho yena.
Uzakwabo omusha kaMs Cosmo, uDJ Andy X, uthe ukujoyinwa nguMs Cosmo kuzovulela amathuba oDJ besifazane base-Afrika yonke njengoba iChannel O isakaza nangaphandle kwakuleli.
“Sebebaningi oDJ besifazane abakhona kodwa bayingcosana abakwazi ukudlala kahle. Ukubona kwabo uMS Cosmo kuzobagqugquzela ukuthi basebenze kanzima ukuze bafane naye,” kusho u-Andy X.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Livelile iphoyisa elizama ukweqisa iziboshwa
2012-11-07 16:24
Johannesburg - Livelile ngaphambi kweNkantolo yeMantshi eGoli, iphoyisa elisolwa ngokuba nesandla esahlakalweni sokuqhuma okwenzeka elolini elalithwele iziboshwa ezazama ukweqa zibuyiselwa ejele.
Ngenyanga eyedlule iziboshwa ezabe zisuswa eNkantolo yeMantshi eRandburg zibuyiselwa ejele iJohannesburg Central Prison, zaqhumisa okuthize elolini zizama ukweqa.
Kulesi sehlakalo kwashona iziboshwa ezintathu kwalimala ezingu-14.
Kuthiwa iphoyisa elisebenza eNkantolo yaseRandburg, yilo elanika iziboshwa iziqhumane, leli phoyisa livele enkantolo ngoLwesithathu lizifihle ubuso, kubika izindaba ze-Eyewitness News.
Okwamanje angeke lidalulwe igama lalo, kuze kuba lihlonzwa ngokusemthethweni ngoLwesihlanu.
Ziyisikhombisa iziboshwa ezibhekene necala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UVV uchitha eyeSupersport
2012-04-13 16:25
Johannesburg - Imenenja yalowo obeqeqesha iKaizer Chiefs uVladimir Vermezovic oxoshwe ngoLwesine, ithi akulona iqiniso ukuthi uVV uzoya eqenjini iSport United, kusho imibiko ngoLwesihlanu.
U-Ivica Stankovic, usho kanjena ekhuluma neKickOff.
"Ngiyakuphika ukuthi sixoxisana neSuperSport United. Akaza nakanye sikhulume nabo, ayi ngisho emaphushweni," echaza.
Ngokusho kukaStankovic, uVermezovic, uzoqhubekanokuba kuleli laseNingizimu afrika okungenani kuze kuphele inyanga ka Ephreli.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
I-Spain sigqame nhlangothi zonke kwi-Euro 2012Comment on this story
MTHOKOZISI MNCUSENI
NGEMUVA kokuqopha umlando kweSpain iba yizwe lokuqala ukuvikela isicoco se-Euro inqoba ngo 4-0 ku-Italy ngeSonto ebusuku eKiev, e-Ukraine, kuphinde kwabukwa yona emiklomelweni yabadlali abebegqamile kulo mqhudelwano.
ISpain idla lesi sicoco nje ibivele ingompetha baso emva kokuyinqoba kwayo ngo-2008 eViena, e-Austria. Maphakathi nalokhu kuhlabana leli qembu lesizwe linqobe neseNdebe yoMhlaba ka-2010 ebilapha eNingizimu Afrika nakho obekungokokuqala ukuthi izwe linqobe imiqhudelwano emithathu emikhulu ilandelana.
Kuqale ngokuthi iSpain ibe nabadlali abahlanu kwabangu-11 eqenjini elihlanganiswe yizikhulu ze-Euro elenziwe ngabadlali ababegqame ukubedlula bonke kulo mqhudelwano.
Laba badlali kube ngo-Iker Casillas, okumenza unozinti womqhudelwano kwazise ungenelwe yigoli elilodwa kuphela, Jordi Alba, Gerrard Pique, Andreas Iniesta (oqokwe njengomdlali ovelele ku-Euro 2012) noDavid Silva.
UFernando Torres oyifolosi leChelsea yase-England uqokwe njengomshayimagoli ovelele kwazise inethi uyibone kathathu kulo mqhudelwano.
Nakuba lo mgadli ubelithola kancane ithuba kulo mqhudelwano kodwa ukhombisile ukuthi useqophelweni eliphezulu njengoba egcine egoduke nesicathulo segolide.
Abaningi bayazibuza ukuthi uqokwa ngaliphi uTorres lapha kodwa ngokwemithetho ye-Euro uma abadlali belingana ngamagoli kube sekubhekwa ukuthi ngaphandle kokuwashaya akhona yini amanye awakhele ozakwabo.
Unqobe kanjalo-ke lo mgadli ekubeni ebebambene noMario Gomez weGermany, Mario Mandzukic weCroatia, Alan Dzagoyev weRussia, Mario Balotelli we-Italy noCristiano Ronaldo wePortugal.
Umqeqeshi weSpain, uVicente del Bosque, uzakhele owakhe umlando eba wumqeqeshi wokuqala emlandweni webhola ukudla i-Euro, iNdebe yoMhlaba neChampions League, ngo-2000 nango-2002 neReal Madrid.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UPistorius uxolisile ngokuphawula kwakhe
2012-09-03 12:04
London - Umsubathi wakuleli ongenayo imilenze u-Oscar Pistorius wehlele ngezansi waxolisa kulandela ukukhalaza kwakhe ngesikhathi ephuma isibili kowe-T44 200m, kodwa wagcizelela ngokuthi ikhona inkinga ngalabo abanemilenze emide yokufakelwa.
UPistorius, nongaconsi phansi kuLondon 2012 Paralympics, uhlulwe kwamangala abaningi ngesikhathi ethola isiliva ehlulwa ngu-Alan
Oliveira waseBrazil ngeSonto.
Lo mdlali, 25, ube esekhwela ezidilikela ku-International
Paralympic Committee (IPC), ekhala ngokuthi umjaho lo ube nokwenzelela ngenxa yobude bemilenze yokufakelwa yabanye abasubathi.
"Bengingaqondile ukuphazamisa ekutheni kunakwe lowo onqobile kanti kumele ngixolise futhi ngendlela engikhulume ngayo nangesikhathi engiphakamise ngayo amaphuzu ami emjahweni wayizolo," kusho uPistorius esitatimendeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Lusalude ukhalo - Mosimane
2013-02-18 12:02
Johannesburg - Nakuba ngempelasonto bedlale umdlalo wesithupha bengahlulwa, umqeqeshi weMamelodi Sundowns uPitso Mosimane ukholelwa ukuthi iqembu lakhe iseyinde indlela okusamele liyihambe ukuze lizibone lidlala ibhola eliphezulu kwi-Premiership.
"Siya ngokwenza kangcono umdlalo nomdlalo, ngake ngasho nasekuqaleni,” kusho uMosimane.
"Angikenzi kahle okwamanje, kukhona la kusasele khona, kodwa eqenjini lami akekho ozihambelayo nje, wonke umuntu uyagijima.”
AmaBrazilians anyukele endaweni yesishiyagalombili kwiligi ngoLwesihlanu, ngesikhathi ezidlulela kalula nje kwi-Maritzburg United ePort Elizabeth.
UMosimane uthe iqembu lakhe kuzomele liqhubeke nokudlala kahle uma selibhekene neGolden Arrows ePitoli ngoLwesibili.
I-Arrows yanqoba iSundowns ngo 1-0 ngesikhathi bebhekene koweligi ngoSepthemba 2013, iqembu lisaqeqeshwa nguJohan Neeskens.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UPityana ufuna ukugqama nje - ANC
2013-02-25 12:05
Johannesburg - Lowo owayeyiphini likaShansela wase-University of SA uBarney Pityana "udlala umlabalaba wezepolitiki" njengoba ekhuluma ngencwadi athi uyithumele kuMengameli uJacob Zuma emcela ukuba asule esikhundleni sakhe, kusho i-ANC ngoMsombuluko.
"UPityana akazazi. Wayeyingxenye yalabo abasungula iCope [the Congress of the People]," kusho okhulumela i-African National Congress uKeith Khoza.
"Uthi wabhalela uMengameli incwadi, kodwa akaze axoxisane neHhovisi likaMengameli. Le nto ayenzayo ingumdlalo nje, njengoba esegijimela kwabezindaba."
UKhoza uthe izinto ezibekwe uPityana azicacile.
"Ngeke siyinake leyo ncwadi. Indlela yakhe nje yokuthi agqame nokuthi abantu bahlale bemazi."
UPityana ubhale kuSunday Independent ukuthi wathumela uZuma incwadi emcela ukuba asule esikhundleni.
"Inhloso yokuthatha lesi sinyathelo ukuqinisekisa ukuthi asilahlekelwa yisithunzi njengesizwe njengoba kukuningi okwenzekayo okungahambi ngendlela,"ebhala engosini yakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-DA ne-NFP bakhathazekile ngomatikuletsheni
2013-01-03 11:01
Johannesburg - Ngesikhathi ukunyuka kwezinga lokuphasa kuyizindaba ezinhle, kunezizathu zokukhathazeka ngendlela okuphaswa ngayo, kusho amanye amaqembu aphikisayo.
Kuyakhathaza ukuthi u-26.6% kuphela wabafundi abaphasele ukuya emanyuvesi, kusho okhulumela iDA kwezemfundo u-Annette Lovemore, esitatimendeni.
uLovemore uthe kubafundi abangu-1.1 million abangena ku-Grade 1 ngo- 2001, bangu-511 152 ababhalele umatikuletsheni.
Uthi lokhu kusho ukuthi kulabo bafundi bangu-12% kuphela abazokwazi ukungena emanyuvesi.
"Lokhu kushiya imibuzo ukuthi izikole zaseNingizimu Afrika ziyakwazi yini ukukhiqiza abafundi abazoqhubeka bafunde baze baqede umatikuletsheni ngempumelelo,” kusho uLovemore.
Umholi weNational Freedom Party uZanele Msibi naye uzwakalise ukukhathazeka ngendlela abafundi abaphumelela ngayo.
"Nathi siyakhathazeka ngezinga lemfundo ikakhulukazi ezindaweni zasemakhaya njengoba izikole zasemakhaya zihluleka ukuthola othisha abanele be-maths nesayensi,” kusho uMsibi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Abayizwa kahle eyokwenyuka kukagesiComment on this story
NONHLANHLA MKHABELA
AKHWELE adilika enkampanini kagesi i-Eskom amalungu omphakathi ephikisana nokwenyuswa kwentengo kagesi ngo-16% iminyaka emihlanu ezayo okuhlongozwa yile nkampani esigcawini sokulalela imibono yabantu eICC, eThekwini, izolo.
Amalungu omphakathi aveze ukuthi ukwenyuka kukagesi kuzowahlukumeza kanjani nokuthi abona ukuthi ingaxazululwa kanjani le nkinga.
UNkk Idah Cele (84) waseMlazi obekhona kulesi sigcawu uthe uphila ngemali yempesheni akhulisa ngayo abazukulu bakhe abangasenabazali. Akazi ukuthi uzowuthenga ngani ugesi obiza ngale ndlela.
“Baningi abantu abafana nami abangasebenzi, bazokwenzenjani uma ugesi usubiza ngale ndlela,” kubuza uNkk Cele egane unwabu.
UNksz China Khuzwayo wenhlangano yomphakathi ebhekelela ukulethwa kukagesi emphakathi ngendlela efanele, i-Electricity Action Group, eseMgungundlovu, uthe bayaqonda ukuthi u-Eskom kumele ukhule kodwa lokhu akumele kuzwele kubantu abahlwempu.
“Yithina bazali abangenani esizohlupheka kakhulu ngalokhu kwenyuka kukagesi. Kuzohlukumezeka izingane zethu ngoba impilo yonke izoma sisebenzele ukuthenga ugesi kuphela,” kubeka uNksz Khuzwayo.
Uthe imizi izobhubha umlilo ngoba amakhaya amaningi antulayo azophephela emakhandleleni ukukhanyisa ekubeni ayingozi.
Lesi sigcawu besingesinye sezihlelwa yinhlangano i-National Energy Regulator of South Africa ezweni lonkana lapho kulalelwa izikhalo zabantu ngokwenyuswa kukagesi okuhlongozwayo.
umengameli weNational Union of Metal Workers of South Africa (NUMSA), UMnuz Cedric Gina, ephawula ngendlela okungagwenywa ngayo ukwenyuka kwentengo kagesi kakhulu uthe kumele kubhekwe intengo yamalahle amba eqolo.
“Ukube amalahle awambi eqolo ngabe le nkinga ayiyinkulu ngendlela eyiyona. Kumele uhulumeni abheke ukuthi amalahle angasetshenziswa kanjani yisizwe ngendlela enobuhlakani ezoletha inzuzo kuwona wonke umuntu,” kubeka uGina.
Uthe akusizi lutho ukuthi nabaphathi bakwa-Eskom balokhu bezitika ngamabhonasi amakhulu isizwe sibe sibulawa wukubiza kukagesi.
Obhekelele izindaba zamabhizinisi kwi-SA Cane Grower’s Association, uMnuz Thomas Funke, uthe imisebenzi engu-35 000 isengcupheni ngoba umsebenzi wokulima ummoba uncike kakhulu ekusebenziseni ugesi uma kuchelelwa. Ukukhula kwawo kungasho ukuphela komsebenzi kwabaningi.
Okhulumela u-Eskom kuzwelonke, uNkk Hillary Joffe uthe bayaziqonda izikhalo kodwa kubalulekile ukuthi kulungiswe kuphinde kwengezwe izindawo zokuphehla ugesi. Kuzobiza kakhulu ukwenza lokhu.
“Kuzothatha imali elinganiselwa ku-R340billion ukwenza wonke umsebenzi.
imali sizoyeboleka okusho ukuthi kumele sibe nemali eyanele yokukhokha nenzalo. ngakho kubalulekile ukuthi siyenyuse intengo,” kuchaza uNkk Joffe.
Yize ngoLwesithathu kube nesixakaxaka esiphoqe ukuba simiswe isigcawu ebesisePort Elizabeth, akubanga khona msindo obe nobudlova obukhulu eThekwini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
U-Oscar uqalekisiwe - Umfundisi
2013-02-27 12:02
Cape Town - U-Oscar Pistorius, osolwa ngelokubulala, uqalekisiwe ngokweseka labo abthandana bebe bengabobulili obufanayo, ngokusho kombiko ngoLwesithathu.
Iphephandaba iThe Star ibike ukuthi umfundisi waseKapa u-Oscar Bougardt okumanje uphenywa yiKhomishana yamaLungelo aBantu ngenkulumo yakhe yangaphambilini, uthe uPistorius uqalekisiwe ngoba weseka izitabane.
"Ngizoqhubeka nokukhuluma kanjena ngize ngife. Kudingeka kube khona okhuluma ngemipilo engcolile yezitabane."
Ukuphawula kukaBougardt ukwenze ekhasini lakhe enkundleni yezokuxhumana uFacebook.
Uthe uPistorius, amchaze ngokuthi ungomunye wezihlabani ezeseka impilo engcolile yezitabane, muva nje ukhishiwe emkhankansweni othi "It gets better South Africa" olwisana nokugcwanekwa kwezitabane.
"Ngikholelwa ukuthi u-Oscar Pistorius uqalekisiwe ngokweseka izitabane.
"NgokweBhayibheli, izitabane ziyisinengiso kuNkulunkulu, futhi wonke umuntu ozesekayo ufanelwe isihogo," kuphetha lo mgcotshwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UTeko Modise uzoxoxa neDowns
2013-01-03 13:00
Johannesburg - uTeko Modise uzoqalisa izingxoxo neMamelodi Sundowns mayelana nenkontileka yakhe entsha ngesonto elizayo, ngokusho kobhekele izindaba zakhe ngokomsebenzi.
Ngokusho kwefootball411.com, uModise owajoyina amaBrazilians esuka kwi-Orlando Pirates ngo-2010, inkontileka yakhe izophela ngoJuni.
Lo mdlali, okwathusa abaningi ngesikhathi eshiywa ngaphandle eqenjini leBafana Bafana elizodlala kwi-2013 Africa Cup of Nations, uzoba nezingxoxo ngoMsombuluko noma ngoLwesibili mayelana nenkontileka entsha, ngokusho kukaJazzman Mahlakgane.
"Ngibe nengxoxo noYugesh Singh, ongumeluleki wezomthetho eqenjini iSundowns, sikhuluma ngoTsholofelo (Modise). Ngeke kube nazihibe, kusho uMahlakgane etshela abezindaba zeSowetan.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UMoriri usewuvivele owamanqamu
2012-11-30 07:44
Johannesburg - Umdlali uSurprise Moriri uzobe edlala umdlalo wesikhombisa wamanqamu uma iMamelodi Sundowns isibhekene neBloemfontein Celtic koweTelkom Knockout ngoMgqibelo eMoses Mabhida Stadium.
UMoriri – nosehlale eChloorkop kusukela ngo-2004 – usedlale yonke imidlalo yamanqamu iqembu elike laba yingxenye yayo.
UMoriri, 32, uthi nokho akakholelwa ekutheni isipiliyoni sakhe sizodlala indima etheni ngoMgqibelo.
“Kuzoba ngumdlalo onzima kanti kuzonqoba lowo okwazile ukusebenzisa amathuba," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Livelile iphoyisa ngelokubulala eKZN
2012-10-19 14:03
Durban - Iphoyisa laseKwaZulu-Natal kulindeleke ukuba livele enkantolo kulandela ukudubulana okwenzeka eCato Manor, nokwashiya owesifazane eshonile, kubika iNewswatch.
I-Police Investigative Directorate, (IDP) ithi leli phoyisa lalihambela nabangani balo abathathu kuBarrow Road ngasekuqaleni kwenyanga, ngesikhathi kuqubuka ingxabano phakathi kwabo nabanye abantu abathathu.
Kusolakala ukuthi iphoyisa elalingekho emsebenzini ngaleso sikhathi lavulela ngenhlamvu, kwalimala owesifazane oneminyaka engu-18 ubudala owayebukela.
Intombazane le yabe ikhulelwe, yashonela esibhedlela.
Kwathi ingane enezinyanga ezinhlanu eyayiphethwe yintombazane yalimala kulesi sigameko.
Iphoyisa, obelilokhu ligqunywe esitokisini, libhekene namacala amabili okubulala nelilodwa lokuzama ukubulala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ayingalungiswa iNkandla - Mazibuko
2012-10-01 16:40
Cape Town - UMengameli uJacob Zuma kumele akumise ukulungiswa kwendawo yaseNkandla, okuyindawo azalelwa kuyo, bese esebenzisa imali ukulungisa ezinye izinto ezonakele emiphakathini eseduse, kusho uMholi weDemocratic Alliance ePhalamende uLindiwe Mazibuko.
"Sengicele uMengameli uZuma ukuthi enze into efanele. Akulungile ukuthi aze alinde ukuzwa ngomvikeli womphakathi ukuthi amise uhlelo lolu," kusho uMazibuko ngesikhathi ekhuluma e-University of the Western Cape.
"Angakumisa ukulungiswa kwale ndawo, imali lena isetshenziswe ukulungisela imiphakathi engomakhelwane, kwakhiwe amathuba omsebenzi kanjalo nezingqalasizinda."
NgeSonto iDA icele uMvikeli woMphakathi uThuli Madonsela ukuthi aphenye ngemali engu-R203 million ekuthiwa izosetshenziswa ukulungisa indawo yaseNkandla.
UMazibuko uthe lokhu akwamukelekile njengoba isifundazwe iKwaZulu-Natal idinga imitholampilo, izibhedlela kuphinde kulungiswe izikole.
Uthe imali lena ingasetshenziswa ukwakha izindlu zomxhaso ezingu-3692.
"UMengameli uZuma usengakwazi ukuxolisa bese emisa ukwakhiwa kwalobu bukhazikhazi obuhlongozwayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Group
Waheha ophethe iKZN Capital 104 FM
Intandokazi yaseNkandla eqale ukusebenza ngokwemukela izivakashi ithi iphokophelele phambili.Read Story
REUTERS
Ithemba kuNgamla ethola inso
Igcine izwakele imithandazo yesilomo somlingisi wodumo kwiGenerations edlala indawo kaS’busiso Dlomo.Read Story
Group
Sibhekwe ngabomvu isiphetho
Usunconywe kakhulu umdlalo odonse amehlo abaningi iSaint & Sinners.Read Story
- Waheha ophethe iKZN Capital 104 FM
- Ithemba kuNgamla ethola inso
- Sibhekwe ngabomvu isiphetho
- Ukhombise ukuba budedengu owoKhozi
- EzikaBhaka zitakule iKZN kumaSatma
- Ingwiji kuKhozi FM ngamaSatma
- Kufezeke iphupho elingisa kwiSibaya
- Akubahambelanga kahle abeGenerations
- UPhumlani ufisa imisakazo emikhulu
- Luyabuya uhlelo olusiza osomabhizinisi


text:
Abanye ababulelwe eSyria - Inhlangano
2013-02-28 12:05
Beirut - Abantu abayishumi nambili abahlanganisa abane bomndeni owodwa, babulewe ngesikhathi behlukunyezwa besejele esifundeni eDamascus, kusho inhlangano yamalungelo iSyrian Observatory for Human Rights.
Imindeni inikezwe omazisi bezisulu ngoLwesithathu ebusuku, kusho umbiko wenhlangano.
Bonke abashonile ngabasesifundeni iNahr Aisha, esiseningizimu nenhlokodolobha.
Isifunda lesi sihlaselwe kakhulu yizehlakalo zokubulawa nokuboshwa kwabantu, ekuthiwa ziqhutshwa ngamasosha kahulumeni.
Ikomidi lomphakathi, elihlanganisa izishoshovu zamalungelo lidedele amagama abathize abashonile kulesi sehlakalo.
– Landela Izindaba News24 kuTwitter
(@IzindabaNews24).
- Sapa - AFP


text:
Kumele sikhuphule amasokisi - Marques
2012-11-08 10:00
Johannesburg - IMoroka Swallows isiphonselwe inselelo izimbangi zayo kuPremiership ngakho ithi kumele ikhuphule amasokisi, ngokusho komqeqeshi uZeca Marques, ngaphambi kokugadulisana neChippa United eDobsonville ngoLwesihlanu ebusuku.
ISwallows inezinsuku ezintathu kuphela ukuphendula amatafula kulandela ukuguqiswa kwayo yiBidvest Wits ngo 2-0 maphakathi nesonto.
“Sekucacile manje ukuthi siyafa yisibhaxu,” kusho uMarques.
Uthe abadlali bakhe kumele bashintshe indlela abenza ngayo izinto enkunleni njengoba babenza ngesikhathi beze bewina iMTN8 ngoSepthemba.
"Kumele sibatshengise ukuthi kungani singoshampeni. Kwesinye isikhathi kubiza ukuthi sishaywe ukuze sivuke emaqandeni."
ISwallows ibukeka isilela emuva emjahweni wesicoco seligi, njengoba isendaweni yesikhombisa kanti isele ngamaphuzu ayisishiyagalombili kwabaqhwakele iKaizer Chiefs.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Limi ku-23 elabashone eChina
2012-11-26 14:02
Beijing - Isibalo sabantu abashone kuqhuma imayini eChina sesikhuphukele ku-23 ngoMsombuluko kulandela ukuba kutholakale isidumbu somvukuzi ebesingakatholakali, kusho abezindaba kuleliya lizwe.
Abatakuli bathole isidumbu ngemuva kwezinsuku ezimbili kuqhume igesi emayini yamalahle iXiangshui eLiupanshui, esifundazweni iGuizhou, kusho iXinhua.
Uphenyo lwesikhashana lugxeka ezokuphepha ngalesi sigameko, kusho umbiko.
Ngemuva kokuqhuma okwenzeka ngoMgqibelo, bangu-18 abantu okwabikwa ukuthi bashonile kwathi ngeSonto abezokuphepha babika ukuthi isibalo sesifinyelele ku-22.
Bahlanu abavukuzi abalimele.
IChina iyizwe elihamba phambili emhlabeni ngokusebenzisa amalahle.
Kodwa izimayini zakhona zihamba phambili ngokufa kwabantu ngenxa yemithetho yakhona, nenkohlakalo.
Izingozi ziningi ngoba abanikai bezimayini babheka kakhulu inzuzo.
- Landela
IzindabaNews24 kuTwitter
- Sapa - AFP


text:
Abanye abashonile eDamascus
2013-02-06 16:23
Beirut - Kutholane phezulu amasosha kaMengameli uBashar Assad kanye namavukelambuso edolobheni iDamascus, ngoLwesithathu emini, kwashona okungenani abantu abangu-12, kusho izishoshovu.
Ukuhlasela kwenzeke esifundazweni iHoms, lokhu kuhlasela kuthiwa kube ngokubi kakhulu kwesekuke kwabonakala kusukela kuqale isonto.
Izakhamuzi zithi zizwe umsindo ongalinganiselwa kulowo obuke uzwakale ezinyangeni ezedlule, impi isashubile.
Umqondisi enhlanganweni yosizo ezinze eBrithanni iSyrian Observatory for Human Rights, uRami Abdul-Rahman uthi ukuhlasela kungukuhlukunyezwa nokwedelelwa kabantu bendawo.
Izimpi ezimelene nomengameli zaqala ukubonakala ngenyanga kaMashi 2011 kanti abantu abaningi sebabaleka bashiya amakhaya kwathi abanye abaningi bashona.
– Landela Izindaba News24 kuTwitter
(@IzindabaNews24).


text:
Umshayeli wetekisi uyitholile ibheyili
2011-12-20 13:18
Cape Town – Umshayeli wetekisi, uJacob Humphreys owatholwa enecala lokubulala izingane ezingu-10, uyitholile ibheyili eNkantolo ePhakeme yaseWestern Cape ngoLwesibili.
Ummeli kaHumphreys, uJohann Engelbrecht uthe iJaji, uSiraj Desai umnikeze ubheyili ka-R20 000 ngoLwesibili enkantolo.
"UJaji Desai uyandile ibheyili yakhe, wamunikeza ithuba lokulwa isigwebo sakhe esinikezwe nguJaji Robert Henney," ushilo u-Engelbrecht.
UHumphreys wayehambisa izingane esikoleni ngo-Agasti 25 ngesikhathi itekisi lakhe lishayiswa yisitimela eBlackheath ngaseKapa. Kwashona izingane ezingu-10, kwalimala ezine.
IJaji, uHenney weNkantolo ePhakeme yaseWestern Cape wathola uHumphreys enecala lokubulala, watholwa enamacala amane mayelana elokuzama ukubulala.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Uphikelele esicongweni uBongo RiotComment on this story
BANINGI abazibuza ngephimbo elikhulu elizwakala engomeni okucula kuyona phambili uZahara edlalwa ubuthaphuthaphu emisakwazeni eyahlukene kulezi zinsuku. Empeleni sikhuluma ngengoma kaMphikeleli Zungu (33) odume ngoBongo Riot esihloko sithi Thetha Nami nethi Saka Leyena enesigqi somculo wasentshonalanga ne-Afrika. Le nsizwa eqopha ngaphansi kwe-TS Records ayisiyo umafikizolo emculweni njengoba kade iyilungu leqembu lomculo iGang of Instrumental (GI). URiot ohlala KwaThema, eGoli uthi ukubonakala kwakhe esegundile njengoba abeyaziwa ngemiyeko akusho ukuthi usengomunye umuntu. U-SIHLE “Ngeney’ntwen” MKHIZE uthathe leli thuba waba nengxoxo naye.
Yini ekwenze wanquma ukuyishaya phansi imiyeko obusujwayeleke ngayo?
Eqinisweni umama wami owazikhalela wathi ucela ngiyigunde ukuze angibone njengoba nginjalo kwazise bese kunesikhathi eside nginayo. Nami ngamhlonipha ngayigunda.
Nibangaki kwenu?
Siyishumi, mina ngingowokugcina owokuqala mhlawumbe uneminyaka engu-60. Abazali bethu kuqala bebengadlali, bebewandisa umuzi akufani nezikhathi zanamhlanje (ehleka).
Kule albhamu yakho i-I Am African uzwakala sengathi usilaxazile isigqi se-reggae obusuwaziwa ngaso, uwubiza ngasiphi isigqi lo mculo osuwushaya manje?
Lo mculo ngiwubiza nge-urban pop, i-reggae angiyilahlile. Mina ngiwumuntu okwaziyo ukuzijwayeza umculo ongafani, yingakho nje ungizwa ngicula lolu hlobo manje.
AmaRasta njengabanye abantu abebekulandela kakhulu awuboni ukuthi sengathi ubashiye dengwane?
Okumele bakwazi ukuthi emculweni kuyakhulwa futhi nemakethe iyashintshashintsha. Yebo wona akhona athi ngiwajikele kodwa akusilo iqiniso lokho.
Uyawusebenzisa umthunzi wezinkukhu?
Nakuba ngikholelwa ezintweni zesintu, kodwa cha bhuti, angiwusebenzisi umthunzi wezinkukhu. Empeleni ngikhonza e-ZCC ngingumKristu.
Njengoba usucula wedwa ngabe kusho ukuthi sekuphelile nge-GI?
Cha, into eyenze sahlukana okwesikhashana wukuthi abanye bethu bagxila emkhakheni wezethelevishini namafilimu, mina ngabekezela la emculweni. Kodwa ngingakuqinisekisa ukuthi ngonyaka ozayo sizokhipha siyiqembu.
Banjani abesifazane ukuziwela kuwena?
Mina ngihlukile ngigcina ngokubajabulela nje kuphela. Angifani nabanye abasebenzisa ithuba lokuthi bakhonzwe abalandeli bese bebashela noma baluthe labo abafisa ukungena emculweni ngoba befuna ukufeza izinhloso zabo.
Yikuphi ukudla ozifela ngakho?
Ngidla inhlanzi njengoba ngikhuluma nawe nje ngingena e-Ocean Basket. Angizilokothi ezinye izinhlobo zenyama.
Ezicathulweni ugqoka muphi usayizi, ngabe unesitolo esithile sezimpahla okanye ungena noma yikuphi?
Ngigqoka usize-12 ezicathulweni kodwa ezalapha eNingizimu Afrika ziyangimpintsha kuze kube ngcono ezakwamanye amazwe. Esitolo sezingubo ngikhonze izimpahla zakwa-Europa Art.
Sesiphetha, umculo wakho utholakala nini kwi-internet?
Ngithembisa ukuthi noma kanjani ngesonto elizayo uzobe usutholakala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kumele ukhetho lwaseKenya lube nokuthula - EU
2013-01-24 14:08
Nairobi - Inhloko yezingqapheli zokhetho ngaphansi kwe-European Union ithi kumele kube nokuthula uma sekuvotwa eKenya, ngenyanga kaMashi.
Izingqapheli zithi kumele kugwenywe lokhu okwabonakala ngemuva kokhetho lwangoDisemba 2007.
Okungenani abantu abangu-1 000 bashona kwathi abanye abalinganiselwa ku-600 000, basala dengwane.
I-United Nations ihlawumbisela ukuthi bangu-450 abantu ababulawa ngasekuqaleni kuka-2012, ngesikhathi kuqubuka izimpi zobuhlanga kanye nezombusazwe.
U-Alojz Peterle, oyisikhulu se-EU nowabe enguNdunankulu waseSlovenia, uthi bazothumela izingqapheli ezingu-70, kuze kuzoqinisekiswa ukuthi ukhetho luhamba ngendlela.
Abe-Independent Electoral and Boundaries Commission
(IEBC), eKenya, babhekene nengcindezi enkulu, kuqhuba uPeterle.
"Sifuna ukhetho luhambe ngendlela, lube nokuthula nomoya wobunye."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa-DPA


text:
‘Bangilahlise okwenyongo yenyathi’Comment on this story
INTATHELI YESOLEZWE
UMHOLI owakhonjwa indlela ku-ANC futhi owayenguMengameli we-ANCYL, uMnuz Julius Malema, ukhala uyazithulisa ngabangani bakhe athi sebamlaxaza abasafuni nokuphendula izingcingo zakhe uma ebafonela.
UMalema uthe usephila ngokuzilimela abheke nezinkomo zakhe epulazini njengoba esefana neqaqa nje.
Ekhuluma nephephandaba i-City Press, uMalema uthe ungafunga ukuthi unesifo sochoko ngendlela abantu abangasamfuni ngayo ngisho nalabo ayesondelene nabo izinsuku zisemnandi.
Uthe ukholwa wukuthi abantu abamshiya ngoba esebunzimeni ngabangani bamanga ababevele bengamfuni kwasekuqaleni kodwa kukhona ababekucuthele.
Uzwakalise ukukhathazeka nangabaholi abangasafuni ngisho ukubonakala behamba naye esidlangalaleni njengoba esephenduke inkomo edla yodwa.
“Uma ngibashayela ucingo abanye bayaziziba izingcingo zami kwesinye isikhathi bazibambe kodwa kube ngabantu abaphuthumayo abangenaso isikhathi sami. Abanye bakhuluma izinto engingazizwa,” kusho uMalema.
Phambilini kubikwe ukuthi uMalema ubhekene nesikweleti sentela esingu-R16 million. Kukholakala ukuthi wakhokha u-R4 million okusho ukuthi angase alahlekelwe yipulazi lakhe lamaklabishi, otamatisi nezinkomo okuyikhona anakho manje.
Ngokusho kwemibiko uMalema wakwamukela ukuthi ukweleta ihhovisi lentela kodwa wakuphika ukuthi wayezama ukukhwabanisa. Kuthiwa wethemba ukuthi kuzofinyelelwa esixazululweni ngalolu daba.
Utshele leli phephandaba ukuthi kumele kuhlonishwe ilungelo lakhe lempilo yasesithe. UMalema uthe akukho mali ayenza ngobugebengu noma wasebenzisa izindlela zobumnyama. Uthe yena akanamfihlo. “Akukho umbuso ongakwazi ngami,” kusho uMalema.
Ubhekene namacala angu-51 okubalwa kuwona inkohlakalo, ukuba nemali eningi okungaqondakali ukuthi wayithola kanjani nokukhwabanisa okuthinta amathenda ayewathola kuhulumeni waseLimpopo.
Kunemibiko yokuthi ayebambisene naye kwezamabhizinisi, uMnuz Lesiba Gwangwa, ubambisene kahle kakhulu nabaphenyi. Kodwa yena uyaphika ukuthi angase ethule ubufakazi obuzogojela uMalema.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuboshwe othisha ngokulimala komfundi eKZN
2012-03-23 08:32
Johannesburg - Kuboshwe othisha abane KwaZulu-Natal mayelana nokushaya umfundi kanzima ngendlela yokuthi alimale esithweni sakhe sangasese, ngokusho kombiko ngoLwesihlanu.
Okhulumela amaphoyisa uCaptain Thulani Zwane ukuqinisekisile ukuvulwa kwecala lokushaya ngoLwesine, nathi lavulwa ngenyanga eyedlule esiteshini samaphoyisa eNsikeni eMzimkulu, kubika iThe Witness.
Akukacaci kahle ukuthi labo thisha bazovela nini enkantolo.
Lo mfana uthi washaywa imivimbo engu-12 ezinqeni nemithathu esandleni ngoJanuwari, wathi evuka ngakusa wezwa izinhlungu esithweni sangasese.
Udokotela wathola ukuthi izigaxa zegazi zavimba ukuhamba kwegazi nokwadingeka ukuthi lo mfundi ahlinzwe.
UNgqongqoshe wezeMfundo eKZN uSenzo Mchunu uthe uyazi ukuthi izingane zisashaywa ezikoleni, kodwa othisha bakwenza lokho ngokuthanda kwabo.
OweSadtu uLindani Mkhize uthe bamelene nokushywa kwezingane ngenxa yokuthi akukho emthethweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Cape Town - Usihlalo we-Orlando Pirates u-Irvin Khoza uthi iqembu liyigubhe kahle kakhulu iminyaka engu-75 likhona.
Uthi ukunqoba kwalo ngoMgqibelo kube yisipho esihle nesingelibaleke.
Umshayimagoli uBenni McCarthy usenxuse uKhoza ukuthi anike umqeqeshi u-Augusto 'Njenje' Palacios umsebenzi wokuqeqesha
ngokugcwele.
USomaqhinga Hlatshwayo
uthe: Angiyena umlandeli weBhakabhaka kodwa ngiyaweseka umbono kaBenni.
UVuyisani Shezi
uthe: Impela kumele anikezwe ithuba umqeqeshi.
UPinkie Cele
uthe: Impela akanikwe ithuba lokuqeqesha iqembu, ukhombise obukhulu ubuhlakani ngendlela ahlele ngayo abadlali kumzuliswano wokuqala.
Phambili
namaBhakabhaka.
UBonga Maphumulo
uthe: Into ebalulekile ukuthi umqeqeshi azwane nabobonke abadlali hhayi ukukhetha iphela emasini.
UZola Cingwane
uthe: Akanikezwe inkontileka yonyaka owodwa vo.UThabani Mnguni
uthe: Akanikwe
ithuba kodwa bayiwine i-African Championship Cup. ULunga Mndaweni
uthe: Akamnike kumfanele, utshengisile ukuthi uzimisele ngePirates.UBulisiwe Tawo Mnculwane
uthe: Ngivumelana kakhulu noBenni.
UNosipho Ndlovu
uthe: Akanikwe ithuba uNjenje.
ULucosta Gumbi
uthe: Kungumqondo omuhle lowo kodwa uma engayeka kudlalisa uBenni imizuzuz engu-
90 noma esekhathele.
Aphinde anike abanye abadlali ithuba nabo
siyafuna kubabona.
UKhulekani Mthokozisi Nkwanyana
uthe: Uma
efunwa ngabadlali kuyakhomba ukuthi unobudlelwane obuhle nabo, ufike
izinto zingasahambi kahle eqenjini kodwa wakwazi ukuthi alibuyisele esimweni.
UPhumlani Skhosana
uthe: Wake washaywa yithi singabalandeli uNjenje ngakho mina ngithi abadlali abadala abazukuba namdlalo uma kunguye oqeqeqshayo.
UNduduzo Zamani
uthe: Bangamnika inqomo uma ezosheshe akwazi ukubona ukuthi umdlali usekhathele afake omunye ngokushesha kungaze konakale.
UQinisela Steve
uthe: Abamunike esokwelekelelqa, yena unalo ikhono kodwa angiboni ukuthi angakwazi ukuqhubeka nokuthela izithelo ezinhle.
UNcamile Yende
uthe: Bangamnika
ubonise wonke umuntu ukuthi uzimisele ngaleli qembu ujabhise ngisho
izitha ngoba phambilini bese kungathi liyahluleka labuyela esimeni
salo.
UMthembisi Lewis Mndiyata
uthe: Uma abadlali bejabulile kumele uKhoza amunike noma unyaka owodwa azibonakalise.
USimphiwe Mhlongo
uthe: Bangamunika kodwa abadlali bebezimisele ngokwabo nizombona uma kuhamba isikhathi.UBongani Thango
uthe: Mabhakaniya mahle uma manifuna ukuluza ningamunika elinye ithuba.UBongakonke Shelembe
uthe: Akanganikwa uzoba nenkinga phela ayikho into ayenzile abadlali yibo abathathe indebe.
Sazise ku-isizulu@news24.com
Disclaimer: INews24
iqhakambisa ukukhuluma ngokukhululeka nokuzwakaliswa kwemibono eyahlukene.
Lokho kuchaza ukuthi imibono yababhali bezingosi eshicilelwe kuNews24, akuyona
imibono yeNews24.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
News24


text:
Ithemba ngeDurban Ladies kuqhathwaComment on this story
NONTUTHUKO NGUBANE
IDURBAN Ladies isethubeni elihle lokukhala yemuke nesicoco seSasol League National Championship njengoba iqhathwe namaqembu amaningi aqalayo ukudlala kulo mqhudelwano eqoqweni labo.
Lo mqhudelwano uzoba seThekwini eKing Zwelithini Stadium kusukela ngoJuni 25-30 okokuqala selokhu ibhola labesifazane laxhaswa yiSasol nokubhekwe ukuba iDurban Ladies yenze ezibukwayo.
IDurban Ladies yagcina ngo-2003 ukudla umhlanganiso kulo mqhudelwano owawusePrincess Magogo Stadium usabizwa ngeSanlam League.
Leli qembu liseqoqweni elingahle libe lula ngoba kunamaqembu amathathu afikayo kulo mqhudelwano okuyiMsiphuya Ladies (Mpumalanga), RC Mills (Northen Cape) ne-Als Puk (North West).
Kule minyaka emithathu edlule iDurban beyenza kahle uma iqhudelana namanye amaqembu akwezinye izifundazwe kodwa ibhede ekugcineni.
Iqembu eliphethe isicoco yiPalace Super Falcons okugijima kuyona uPortia Modise noJanine Van Wyk bodumo lweBanyana Banyana. Bona baseqoqweni lesibili kanti namaqembu abaqhathwe nawo awakhombisi ukuthi angabanikeza inkinga.
Kuhlungwa amaqembu izolo, uNomsa Mahlangu, ongusihlalo ebholeni labesifazane. ukubeke kwacaca ukuthi angathanda ukubona iDurban Ladies iwina ngoba izobe idlalela ekhaya.
“Kungayijabulisa inhliziyo yami ukubona iDurban Ladies iwina kulokhu. Basethubeni elihle impela ngoba badlalela ekhaya, angikuboni okungabavimba,” kusho uMahlangu.
Okujabulisayo ngalo mqhudelwano yizihlabani zeBanyana ezizobe zikhona kwazise bonke abadlali beqembu lesizwe kulindeleke babe khona bezomela amaqembu abo ehlukene.
Ngenxa yama-Olympics asesemome kuzobe kungekho ukuphumula kulo mqhudelwano, kusukela uqala kuze kube ngowamanqamu ukuze abadlali beBanyana bakhululeke bathathe uhambo lwabo oluya eGermany lapho bezokhempa khona ngaphambi kokuya eLondon.
Kulo mqhudelwano kuzobe kungenwa mahhala futhi maningi amathuba okusakaza umdlalo wamanqamu bukhoma kuthelevishini yize izingxoxo zisaqhubeka.
Amaqoqo ame kanje:
Group A:
Durban Ladies (KwaZulu-Natal) , Bloemfontein Celtics (Free State), Msiphuya Ladies (Mpumalanga), RC Mills (Northen Cape) ne-Als Puk (North West).
Group B:
Palace Super Falcons Ladies (Gauteng), Cape Town Roses (Western Cape), Kanatla Ladies (Limpopo) neCity Ladies (Eastern Cape).
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuyamoshwa ukudla kuleli - Umbiko
2013-01-11 13:02
Cape Town - Njengoba izwe lingase libhekane nezinkinga zokuphela kokudla, sekuvele ukuthi iNingizimu Afrika imosha cishe ukudla okungalinganiselwa ku-R9 million minyaka yonke.
Abezindaba ze-Eyewitness News bathi iCouncil for Scientific and Industrial Research (CSIR), ithi lokhu kudla kumosheka kusukela kwabezolimo kuya kubantu.
Kuthiwa cishe kungu-27% ukudla okulahlekayo uma kusalungiswa noma sekupakishwa.
Usosayensi uSuzan Oelofse, esohlelweni iKieno Kammies Show kwi-567 CapeTalk, uthei i-CSIR izama ukuthola izindlela zokunciphisa izinga lokumosheka kokudla.
“Ukubandisa ukudla kungasiza ekunqandeni le nkinga yokumosheka kwakho”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Basazothwala kanzima abashayeli ngophethiloli
2013-02-22 14:02
Johannesburg – Kubukeka sengathi abashayeli bezimoto basazoqhubeka nokudonsa kanzima njengona sekumenyezelwe okunye ukunyuka kukaphethiloli ngenyanga ezayo.
Ukuguquguquka kwentengo kaphethiloli usuku nosuku ngoJanuwari bekudalwa ukuntenga kwerandi uma liqhathaniswa nedola laseMelika, kanti uFebhuwari wona uze nokunyuka kwamanani kawoyela emhlabeni.
Ngenyanga eyedlule, uphethiloli unyuke ngo-41cents ilitha.
UMnyango wezokuMbiwa Phansi naMandla kulindeleke ukuthi unyuse uphethiloli ngo-75 cents ilitha kusukela ngoMashi 6.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IDA ifuna ukubona umbiko ngeNkandla
2013-01-29 14:17
Cape Town - Umholi weDA ePhalamende uLindiwe Mazibuko usefunge ngokwenza konke okusemandleni ukuthi umbiko okhishwe ngomuzi kaMengameli Jacob Zuma, eNkandla, ukhishelwe umphakathi.
"Ngizofaka isicelo ngokomthetho iPromotion of Access to Information Act (PAIA), ukuze ngithole lo mbiko osuwenziwa imfihlo manje, i'Nkandlagate'," esho esitatimendeni.
Kuphinde kwafakwa isicelo kuManana Mabuza,
nonguSihlalo wekomidi lezomsebenzi womphakathi ePhalamende, ukuthi lo mbiko undlalwe ngaphambi kwekomidi.
UMazibuko uyalele uZuma ukuba "enze okufanele angenelele ekutheni lo mbiko ubekwe phambi kwePhalamende ukulufwe ngazo zonke izindlela".
"Uma lokho kumehlula, ngizokwenza mina njengoba nginawo amandla njengelungu lesiShayamthetho."
NgeSonto, uNgqongqoshe wezemiSebenzi yoMphakathi uThulas Nxesi uthe imininingwane yalo mbiko izoba yimfihlo, kodwa waqinisekisa ngokuthi akusetshenziswanga imali yabakhokhintela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMongameli Obama Ubuyela Esikhundleni Sakhe
Kodwa ibandla lama Republicans lokhu lilamalunga amanengi kudale lephalamande, elama Democrats lilamanengi kudale leSenate.
Sithandekile Mhlanga
07.11.2012 17:21
WASHINGTON DC—
Umongameli Barack Obama webandla lamaDemocrats usebuyele esikhundleni sokubusa okweminye iminyaka emine ngemva kokunqoba uMnu. Mitt Romney webandla lamaRepublicans kukhetho lokudinga umongameli weMelika olugqitshwe izolo.
Umongameli Obama unqobe ngamavoti avela ebantwini makhaza kanye laku electoral college, ikakhulu ezigabeni ezimqoka kukhetho ezigoqela ezise Ohio le Pennsylvania.
Kodwa ibandla lama Republicans lokhu lilamalunga amanengi kudale lephalamande, elama Democrats lona lilamanengi kwele senate.
Impumela yalolukhetho imenyezelwe ngolweSibili ebusuku khonapha eMelika njalo kube lokuthokoza okukhulu kubasekeli baka Mnu. Obama kanye lokudana kulabo abakade bekhangelele ukuthi uMnu. Romney anqobe.
Kodwa uMnu. Romney wamukele kuhle ukunqotshwa kwakhe, njalo watshayela umongameli Obama ihlombe, emfisela impumelelo kuhlandla lakhe lokubusa elesibili.
Amazwi KaMnu. Romney Etshayela UMongameli Obama Ihlombe
Esamukela ukunqoba kwakhe eseChicago, uMnu. Obama ubonge uMnu. Romney ngokukhankasa kuhle laye, wathi uzasebenza lebandla lama Republicans njalo ethuthukise ilizwe ngokufeza inhlelo ayeseziqalisile.
Amazwi KaMongameli Obama Esamukela Ukunqoba Kwakhe
Kusenjalo, ukunqoba kukaMnu. Obama kwamukelwe ngokuthokoza ngabantu elizweni jikelele, abagoqela abalaleli beStudio 7 kanye lenkhokheli zamabandla ezombusazwe.
Asizweni Imbono Yabalaleli BeStudio7 Leziphathamandla Zamabandla Ezombusazwe ngaloludaba
UMnu. Dumaphi mema ingcwethi ecubungula ezombusazwe, njalo engumgcinisihlalo wenhlanganiso ye Association of Zimbabweans Based Abroad, utshele uSithandekile Mhlanga weStudio 7 ukuthi inhlelo zikamongameli Obama yizo ezibangele ukuthi anqobe.
Ingxoxo LoMnu. Dumapho Mema


text:
Mabaqaphele abezitokfela - Amaphoyisa
2012-12-05 12:03
Johannesburg - Amaphoyisa asekhiphe isexwayiso emphakathini ngezitokfela ngoLwesithathu kulandela ukubulawa kwabantu ababili.
UWarrant Officer Kay Makhubela uthe amalungu esitokfela abehlangene emzini othile waseSoweto ukuzohlukanisa imali ngoLwesibili ngesikhathi kugasela abesilisa abahlanu bezophanga.
Isigebengu esisodwa sishaye umnikazi wendlu, oneminyaka engapha ko-40 ubudala, ekhanda ngefosholo washona.
Izigebengu zibe sezithatha yonke imali yesitokfela esinamalungu ayishumi.
Esinye isigameko sesitokfela senzeke phakathi kwamalungu amabili aso.
Laba besilisa babe nengxabano ngesikhathi kunomhlangano wesitokfela omunye wase egwaza elinye ilungu lashona.
Umsolwa uyaziwa ngamaphoyisa kodwa akakaboshwa.
"Siyacela kulabo abangamalungu ezitokfela: siyazi ukuthi lesi yisikhathi ekuhlukaniswa ngaso imali, celani ebhange banihlukanisele imali bese benifakela kuma-akhawunti enu,” kusho uMakhubela.
Ngale ndlela kuzovikeleka amalungu esifokfela ekutheni angabi nezingxabano kanye nokuphangwa kwemali.
Amaphoyisa asola ukuthi lobu bugebengu busuke buhlelwe ngamanye amalungu azo izifokfela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe owaseSudan e-Egypt
2013-02-06 12:02
Rafah - Isikhulu sezokuphepha eGibhithe sithi amaphoyisa agada emngceleni adubule abulala owesilisa waseSudan obezama ukweqela kwa-Israel.
Lesi sikhulu ngoLwesithathu sithe amaphoyisa adubule emoyeni, kodwa lo mlisa waseSudan wasiziba isexwayiso ngemuva kwalokho wadutshulwa washona.
Isidumbu sakhe, uMukhtar al-Hafed al-Bashir oneminyaka engu-19 ubudala siyiswe esibhedlela eRafah eduzane nomngcele.
Lesi sikhulu asifunanga ukudalulwa igama laso ngoba singagunyaziwe ukukhuluma nabezindaba.
Amaphoyisa omngcele aseGibithe ajwayele ukuvulela ngenhlamvu kubantu base-Afrika abazama ukungena kwelakwa-Israel, nokuyisenzo esigxekwa kwakhulu abezamalungelo abantu.
Izinkulungwane zabantu base-Afrika ezizama ukuphikelela kwa-Israel zisuka eGibhithe minyaka yonke, zibeka impilo yazo engcupheni, ziyofuna imisebenzi noma ukubhaca.
- Landela
IzindabaNews24 kuTwitter
- Sapa - AFP


text:
Zisele dengwane izinkulungwane ezibaleka eLibya
2011-05-20 14:50
Geneva - Inhlangano yamazwe omhlaba enikela ngosizo ithi izinkulungwane zabantu ababaleka udlambedlu lwaseLibya bayadinga edolobheni oluwugwadule eChad.
I-International Organization for Migration ithi bangaphezu kuka-3 800 abantu abaduve eZouarke, ngasemngceleni weNiger.
Okhulumela le nhlangano eGeneva uthi la bantu, okubalwa abesifazane abangu-310 nezingane, abanakho ukudla namanzi okwanele kanti iningi labo liyagula futhi abanye balimele.
UJean-Philippe Chauzy utshele izintatheli ukuthi kushone okungenani abantu abane ngokuphuza amanzi anamagciwane.
- SAPA


text:
Kushone umsebenzi ewa
2012-04-26 16:11
Johannesburg - Umsebenzi wasenkontilakeni eBenoni ushonile ngesikhathi ewa ngemuva emotweni eyiveni ebithwele abasebenzi, kusho abezimo eziphuthumayo.
Okhulumela abakwa-ER24 u-Andre Visser uthi kusolakala ukuthi umufi uzam ukugxumela emotweni ebihamba ngebhadi wawela emgwaqeni washona.
"Umufi uthole amanxeba amambi ekhanda kanjalo nasentanyeni. Kufika abosizo lokuqala ubengasaphefumuli," kusho uVisser.
"Bazamile ukumphaphamisa kwanhlanga zimuva nomoya, ushonele endaweni yesehlakalo."
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Izikhulu zihambele umndeni kaRasuge
2012-03-27 16:36
Johannesburg - UNdunankulu waseGauteng uNomvula Mokonyane ekanye noKhomishana wamaphoyisa esifundazweni uMzwandile Petros, bahambele umndeni wephoyisa elabulawa uFrancis
Rasuge, ngoLwesibili kubika i-Eyewitness News.
NgoMsombuluko kuhlolwe amathambo atholakale kumbiwa umuzi waloyo owabe eyisoka lika Rasuge,uWilliam Nkuna, umphumela uveze ukuthi amathambo ngakaRasuge.
URasuge, wanyamalala ngonyaka ka 2004.
Kumanje uNkuna udonsa udilikajele ngecala lokubulala uRasuge, akaze alivume icala.
Umndeni kumanje uphezu kwamalungiselelo okungcwaba uRasuge ngesizotha.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Umphezulu ubulale ababili eKZN
2012-10-31 10:10
Durban - Umndeni waseNdwedwe usale uphithene amakhanda kulandela ukushona kwezingane zawo ezimbili kwathi ezinye zathola ukulimala ngesikhathi zishaywa umbani wezulu esigodini saseMaqokomela, eThekwini, ngoMsombuluko ebusuku.
UThandeka Dube, 20, obenza ibanga leshumi kanye nodadewabo omncane uFikisiwe, 9, bebeya esitolo ukuyothenga behamba nengane kaThandeka enonyaka owodwa kanye nomakhelwane wabo uSandile Dube, 19, ngesikhathi kwehla lo mshophi ngezithuba zabo-19:00.
UThandeka, obebelethe ingane yakhe ushonele khona lapho kwathi uFikisiwe, obenza u-Grade 4, washona esalinde i-ambulansi emzini oseduze.
Ukushona kwalaba ababili sekubeke isibalo sabashonile bebulawa yizulu kwabayisishiyagalombili selokhu kuqale ihlobo eKZN.
ULungisani Dube, ongumalume wabashonile, uthe laba bebeyothenga esitolo ngesikhathi behlelwa yilokhu.
“Belina kakhulu liduma bashaywa umbani," Dube.
Umakhelwane, uFaith Khuzwayo Dlamini uthe ngesikhathi ezwa ngalesi sehlakalo yena kanye nabanye omakhelwane baphuthume kule ndawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Akucaci ngoMotlanthe - Umbiko
2012-12-10 12:05
Johannesburg - Yize noma sekusele izinsukwana nje ezimbalwa ngaphambi kokuthi kuyiwe enkomfeni yobuholi be-African National Congress, eMangaung, uSekela Mengameli uKgalema
Motlanthe akakacacisi noma uzovuma yini ukuthi kuphakanyiswe igama lakhe, liphakanyiselwe esokuhola iqembu.
Umkhulumeli weqembu uJackson Mthembu, uthi isinqumo sikaMotlanthe siyokwaziswa abezindaba.
"Inkomfa iyadinga ukwazi ngesinqumo sakhe," kusho uMthembu.
"Bonke laba abaphumelelayo ukuthi kungaphakanyiswa amagama abo, bayabuzwa yikhomishana yokhetho ukuthi bayavuma yini kuphakanyiswe amagama abo. Lokho kuzokwenzeka kusukela manje kuze kuba kubanjwa inkomfa.
UMthembu uthe okwamanje akekho owaziyo ukuthi ngobani abavume ukuphakanyiswa kwamagama abo, uthi ngisho i-ANC imbala, ayazi.
Izifundazwe iKwaZulu-Natal, Free State, Northern Cape, Eastern Cape,
North West neMpumalanga, ziphakamise igama likaMengameli uJacob Zuma, ukuthi aqhubeke abe ngumholi weqembu, kwathi i-ANC Women's League naboMkhonto weSizwe, nabo baphakamisa uZuma.
IGauteng, Limpopo neWestern Cape kanye ne-ANC Youth League, baphakamise igama likaMotlanthe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Udidekile umndeni ‘wowazibulala’Comment on this story
MLUNGISI GUMDE noNQOBIZIZWE ZWANE
UDIDEKILE umndeni womfundi waseMangosuthu University of Technology (MUT) okusolakala ukuthi uzibulele ngokuziphonsa efulethini endaweni ehlala abafundi njengoba inkampani yomshwalense okumele imngcwabe ishaya amakhala ukukhipha imali kulandela ukuvela kwezinsolo zokuthi uzibulele.
UNksz Nonjabulo Mazibuko ongudadewabo kanina kaNksz Mpume Mazibuko obefunda eMUT uthe abazi ukuthi bazomfihla kanjani umufi njengoba inkampani yomshwalense (eligodliwe igama layo) ithi kusamele yenze uphenyo ngaphambi kokuthi ikhiphe imali yokumgcwaba.
“Le nkampani ithi kuzomele siyilinde izinsuku ezingu-21 isenza uphenyo lwayo. Asikwazi ukuhlala nomuntu oshone ngeledlule isikhathi eside kangaka singamfihlile,” usho kanje.
UNksz Mazibuko uthe abakakholwa wukuthi uMpume uzibulele ngoba ubengakaze ababikele lutho ukuthi kukhona okungamphethe kahle empilweni.
Uthe nabo bewumndeni abazi ukuthi ushone kanjani, bathi nguMdali kuphela owaziyo.
“Ngisho kwalona lelo soka lakhe obekuthiwa belimhlupha ubengakaze asibikele lutho ngalo, sisithuse kakhulu lesi sigameko siwumndeni,” usho kanje.
Uthe wacishe wamelwa yinhliziyo ezwa izindaba zokuthi uMpume akasekho emhlabeni ezwa ngezihlobo ezifunde kwimithombo yabezindaba.
“Kucishe konakala izinto eziningi lapha emndenini ngoba kunesinye isihlobo salapha ekhaya ebesisesibhedlela kumele sihlinzwe sezwa izindaba zokuthi uMpume akasekho,” usho kanje.
Umndeni kamufi ukhwele wadilika kwabezindaba ngokubhala lolu daba.
“Isihlukumezile indlela abezindaba abalusingathe ngayo udaba lokushona kukaMpume bavele babhala inzwabethi bangazihlupha ngokusithinta thina,” usho kanje.
UNksz Mazibuko uthe ukube abakholwa ngabe bayalixosha ithimba leSolezwe ebelibavakashele izolo.
“Sifisa sengathi singavalwa isahluko sikaMpume, kungalokhu kukhulunywa ngaye,” usho kanje.
Udaba lokushona kukaMpume lusabalale okomlilo wequbula kwiFacebook ngaphambi kokuthi umndeni wakhe ubikelwe.
UMpume obehlala eFour Seasons akucaci ukuthi uzofihlwa nini njengoba kusaqhubeka uphenyo ngokushona kwakhe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Sawubona! (hello). Unjani (how are you?). In: isiZulu, language spoken in South Africa and parts of Namibia, Lesotho, Botswana, and Zimbabwe. The following entry is my first ever piece written in Zulu!! This is the first of what I hope will be many more to come during the time I work and live in South Africa. It's about my time spent as an intern at the Vumundzuku-Bya Vana Our Children's Future orphan care center in Zonkizizwe, South Africa last summer. I realize that not many people are actually going to be able to read what it says-- so if you REALLY want to know, e-mail me at iaquint2@msu.edu for a translated edition. Expression comes in many forms, and what you're about to read is from the heart!
----
Isikhati Yami eVVOCF, eMsanzi Afrika
Sawubona, igama lami ngi ngu Nicole “Mbali” Iaquinto. Ngineminyaka amashumi amabili nanye. Ngihlala eEast Lansing, kodwa umndeni wami nomama, ubaba, nosisi wami bahlala eFlint, Michigan. Ngithanda ukufunda isiZulu, ukuhleka, ukulalela umculo, nokukuphuza itiye iRooi. Futhi ngithanda izingane nemfundo.
Ngingumfundi eJames Madison College eMichigan State University. Ngifunda i-Social Relations and Policy neAfrican American and African Studies. E-James Madison College ngifanele ukuqedela i-internship. Ngiqede mina eZonkizizwe, uMzansi Afrika ngehlobo 2008. Beku yisikhathi sokuqala sami eMzansi Afrika. Ngi hlale lapho e-ilokishi iziyanga ezintathu.
Ngisebenze eVumundzuku-Bya Vana Our Children’s Future (VVOCF) phakathi nendawo yabantwana neHIV/AIDS. Umholi eVVOCF nguNomusa Buthelezi nabanye abambalwa abayizisebenzi, nofundela ubudokotela eisbhedlela. Othisha basiza ogogo ukukupheka uphutu, isobho, nenyama yakhona.
Abantwana phakhati e VVOCF nendawo baneminyaka enga – amashumi amabili nanye nabahamba esikoleni eZonkizizwe, eKatlehong, naseGermiston. Emuva ibanga, abantwana bafike eVVOCF. Siya sidlale ibhola, sifunde isiNgisi, nescience nobuciko. Ngesinye isikhathi siye sivakashela eGold Reef City eGoli. Futhi, sidla ukudla okumnandi futhi sabe izingubo, sabele abantwana nemindeni yabo.
Ngesinye isikhathi ngifundisa ubuciko nangesinye isikhati ngifundisa ukudlala ibhola, isience, indlu kaTokoloshe, amabhange, imidwebo, nemigexo. Abantwana bathanda ubuciko kuhulu. Bathanda ukubhala izincwadi babhalele izingane eMelika. Ekuqaleni abafana babengafuni ukuvumela amatombazana ukuba adlale ibhola. Ngabeluleka ukuthi sifanele sidlale sonke.
E-VVOCF Ngiphathe izingane nomsebenzi wasekhaya elabhulali ntambama. Izingane zomgwamanda futhi zifike. Sisebenze izibalo, ubuciko, umlando, umbhalo, isiZulu, isiNgisi, nokunye. Sisebenzizse amakhompuyutha nezincwadi ukuqeda. Izingane azivunyelwe ukuthola usizo uphandle isikole.
Ngesonto kune ngisebenze ezikoleni e-umgwamanda. Ngisebenze eZonkizizwe Primary, Umtholo Primary, Zonkizizwe Secondary, neWinile Secondary. Ngisize othisha ngo-buciko namasiko. Futhi, ngisebenze isifundo nga “hip hop eMelika.” Kwaku jabulisa kahulu! Sifunde izindaba na siphendula imibuzo. Ngiakhe ubungane nothisha ezikoleni.
Futhi ngisize ukuhlela “Usuku Lwesempilo.” Sithathe izingane sazisa esikoleni nasekliniki. Sihlola izingane ngenxa yeHIV/AIDS. Sahlola izingane ezingamashumi asisishiyagalobili! Izingane ezine zigamele. Sajabula ukukwazi, manje sesiyakwazi ukubasiza.
Ekupheleni kohambo lwami, ngahlaba ikhefu. Emva kwalokho ngaya eLesotho; eMalealea Lodge. Ngalala endlini ezintabeni. Ekuseni ngahamba ngehhashi ukubona Botsekoua Falls. Futhi ngabona isangoma. Isangoma sakhuluma sathi ngifanele ukuphonsa iphathi ngedlozi lami. Ngahlala eLesotho imihla imibili, futhi ngahamba ngaya ekhaya ngetekisi.
Ngahamba ngaya ekhaya eMelika u-Agasti. Ngadanile ubusuku uMsanzi Afrika nezingane eVVOCF. Ngathembisa ukubuya masinyane. Isikhathi yami eVVOCF Kwaku jabulisa nadanisa nobabili. I-internship yami ingisiza ukuenyula isikhathi esizayo umsebenzi wami. Manje, ngifuna ukusebenza ngezingane yeHIV/AIDS noma imfundo i-elementary noma i-secondary.
Ngikhumbula izingane yami kahulu, noNomusa, noZonkezizwe. Ngizobuya eZonkizizwe intwasahlobo 2010. Ngizogumfundi eUniversity of KwaZulu Natal. Ngifunda umlando ngoMzansi Afrika nesiZulu. Ngizovakasha Zonkizizwe ezimpela sonto namaholide.


text:
Iminyaka engu-15 ejele koweba iselula
2013-01-23 10:03
Johannesburg - Owesilisa ugixabezwe ngeminyaka engu-15 esezikhindini kulandela ukugebenga owesifazane iselula, kusho amaphoyisa ase-Eastern Cape ngoLwesibili.
ULieutenant Nkosikho Mzuku uthe uSithembiso Phangindawo, 20, ugwetshwe yiNkantolo yeMantshi yaseMdantsane ngoMsombuluko.
Waboshwa ngemuva konyaka kwenzeka lesi sigameko.
Lesi sigwebo sivuse imvunge ezinkundleni zokuxhumana, abantu bekhala ngokuthi imantshi isiqinise kakhulu isandla.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuqubuke umbhikisho eLenasia
2012-09-11 08:17
Johannesburg - Ababhikishi ababalelwa ekhulwini bavale umgwaqo uR554 ngaseLenasia bekhala ngokugqoza kwentuthuko emphakathini ngoLwesibili ekuseni, kusho amaphoyisa aseGauetng.
UWarrant Officer Kay Makhubela uthe lezi zakhamuzi eziwotha ubomvu zivale umgwaqo ngamathayi avuthayo ngaseKlipspruit
Valley Road noGolden Highway.
"Sizozama ukuthola ukuthi ngabe bamasha ngokusemthethweni na," esho.
Amaphoyisa axwayise abashayeli ukuba basebenzise eminye imizila.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuzogileka izimanga eThekwini kusingathwa imidlalo yezimotoComment on this story
SIMPHIWE NGUBANE
KULINDELEKE ukuthi abathandi bezimoto eNingizimu Afrika babheme bakholwe ngabazokubona emidlalweni enhlobonhlobo ehlanganisa nemijaho yezimoto ezosingathwa yidolobha laseThekwini, iMoses Mabhida Stadium ngenyanga ezayo.
Le midlalo eyaziwa nge-Top Gear Festival eyengamelwe yi-BBC, izoba ngoJuni 16 kuya ku-17 kanti nenkampani iMercedes AGM Petrona Formula ONE Team kulindeleke yenze ezibukwayo.
IDivisional Marketing Manager kwa-Mercedes-Benz South Africa, uSelvis Govender uthe nabo bazoba yingxenye yalo mbukiso wezimoto obhekwe ngabomvu kuleli.
“Njengoba sazi ukuthi imiqhudelwano yezimoto iyingxenye yomlando onothile kwa-Mercedes-Benz, kuhle ukuthi nathi sibambe iqhaza kulo mqhudelwano. Ithimba lethu lizofolosa ngemoto yalo i-2011 W02 ukuhlanyisa izihlwele eThekwini,” kusho uGovender.
Imoto yokuqala eyabe ibhalwe ukuthi Mercedes kwakungeyomjaho futhi yazidlela amahlanga inqoba umjaho wayo wokuqala ngo-1901. Le nkampani isanda kugubha iminyaka engu-111 yempumelelo yayo emqhudelwaneni wezimoto. Lokhu kwenzeke ngempumelelo njengoba isipikili sokugcina semibungazo sishayelelwe nguNico Rosberg onqobe isicoco somqhudelwano iChinese Grand Pix obubanjelwe eShanghai.
Imoto yakwaMercedes izobe ishayelwa ngowesilisa wakuleli uSam Bird oseke wanqoba umqhudelwano i-GP2. U-Bird uphinde asetshenziselwe ukuvivinya izimoto zakuleli ukuthi zikulungele yini ukungenela imijaho. Omunye ngu-Jody Scheckter wakuleli owanqoba umjaho i-Formula One ngo-1979.
“Kuyintokozo ukushayela imoto yethu i-Silver Arrow Formula One emigwaqeni yaseThekwini. Sonke sijabulile ukuthola ithuba lokuya eNingizimu Afrika ngoJuni. Wonke umuntu enkampanini yakwaMercedes uyayibuka le midlalo kuthelevishini futhi nginethemba lokuthu kuzoba yimidlalo esezingeni eliphezulu,”kusho uBird.
Kuzophinde kube nombukiso wezimoto zakwa-Mercedes okubalwa kuzo i-SLK 55AMG roadster, CLS 63 AMG, CL 63 AMG ne-C63 AMG Black Series.
“Lo mbukiso uzosinika ithuba lokuhlangana nabantu sibakhombise izimoto zethu ezinamandla, ezinhle futhi ezisebenzisa ubuchwepheshe besimanje,”kusho uGovender.
Abathandi bezimoto bangabalandeli abakhulu beTop Gear okuwuhlelo lethelevishini oluthokozelwa ngabantu abaningi. UGovender uthi uyathemba ukuthi lo mbukiso uzokwenza abathandi bezimoto bahlale ngesinqe esisodwa esitulweni ngenxa yobumnandi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.